pythainlp/thai-wiki-dataset-v4 huggingface dataset:
รางวัลโทรทัศน์ทองคำ สาขานักแสดงสมทบหญิงดีเด่น

รางวัลโทรทัศน์ทองคำ สาขานักแสดงสมทบหญิงดีเด่น เป็นหนึ่งในรางวัลโทรทัศน์ทองคำที่มีการมอบมาตั้งแต่งานประกาศผลรางวัลโทรทัศน์ทองคำ ครั้งที่ 1 ซึ่งรางวัลนี้ถือเป็นอีกหนึ่งรางวัลใหญ่ที่ได้รับการจับตามองอย่างมาก เพราะนักแสดงหญิงคนใดได้รับรางวัลนี้ ถือว่าได้รับเกียรติสูงสุด ดังนั้นรางวัลนี้จึงเป็นสีสันของงาน 
รางวัลนี้จัดโดยชมรมส่งเสริมโทรทัศน์ มีไว้เพื่อมอบให้แก่นักแสดงสมทบหญิงที่แสดงได้อย่างยอดเยี่ยมและมีมิติ ตีความบทบาทที่ได้รับอย่างเหมาะสม อีกทั้งยังถ่ายทอดออกมาได้อย่างน่าประทับใจ เหมาะสมที่จะได้รับรางวัลดังกล่าว โดยผลการตัดสินจะมาจากคณะกรรมการชมรมส่งเสริมโทรทัศน์ในแต่ละปี
ผู้ได้รับรางวัลและผู้เข้าชิง.
 
สถิติ.
ได้รับรางวัลมากกว่าหนึ่งครั้ง.
<templatestyles src="Div col/styles.css"/>
<templatestyles src="Div col/styles.css"/>
เข้าชิงมากกว่าหนึ่งครั้ง.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ฟาโรห์ซูเซนเนสที่ 1

อเคเปอร์เร เซเทปเอนอามุน หรือมีพระนามเดิมว่า ปาเซบาคาเอนนิอุต หรือ ซูเซนเนส เป็นฟาโรห์ชาวอียิปต์โบราณ แห่งราชวงศ์ที่ยี่สิบเอ็ดแห่งอียิปต์ เสวยราชสมบัติระหว่าง 1,047-1,001 ปีก่อนคริสตกาล 
คำว่า "ซูเซนเนส" เป็นคำเรียกภาษากรีกซึ่งมาจากพระนามในภาษาอียิปต์ว่า ปาสิบคานู หรือ ปาเซบาคาเอนนิอุต แปลว่า "ดวงดาวที่ปรากฏในเมือง" ส่วนพระนามครองราชย์บัลลังก์ของพระองค์คือ อเคเปอร์เร เซเทปเอนอามุน แปลความได้ว่า "การสำแดงที่ยิ่งใหญ่ของรา, ผู้ที่ถูกเลือกโดยอามุน" 
พระองค์เป็นพระราชโอรสในนักบวชสูงสุดแห่งอามุนพิเนดเจมที่ 1 ประสูติแต่ พระนางดูอัตฮาธอร์-เฮนุตทาวี ซึ่งเป็นพระราชธิดาใน ฟาโรห์ราเมสเสสที่ 11 ที่ประสูติแต่ พระนางเทนต์อามุน ฟาโรห์ซูเซนเนสทรงอภิเษกสมรสกับราชินีมุตเนดจ์เมต ซึ่งเป็นพระกนิษฐาของพระองค์
รัชกาล.
ระยะเวลาการครองราชย์ของพระองค์นั้นเป็นที่ไม่แน่นอน เนื่องจากบันทึกของ มาเนโธ บันทึกการครองราชย์ไว้ 41 หรือ 46 ปี นักอียิปต์วิทยาบางคนเสนอให้เพิ่มตัวเลข 41 เป็น 51 ปี เพื่อให้ใกล้เคียงกับปีที่ 48 และปีที่ 49 ซึ่งเป็นวันที่ตามอียิปต์ตอนบน อย่างไรก็ตาม นักอียิปต์วิทยาชาวเยอรมันนามว่า Karl Jansen-Winkeln ได้แนะนำว่าวันที่ทั้งหมดเหล่านี้ควรนำมาประกอบกับหลักฐานของ นักบวชสูงสุดแห่งอามุน เมนเคเปอร์เร ซึ่งมีการบันทึกวันที่ไว้อย่างชัดเจนคือปีที่ 48 Jansen-Winkeln สังเกตว่า "ในครึ่งแรกของ Dyn. 21 [ที่] HP เฮริฮอร์, พิเนดเจมที่ 1 และ เมนเคเปอร์เร มีลักษณะของราชวงศ์และตำแหน่ง [ฟาโรห์] ในระดับที่ต่างกัน" ในขณะที่กษัตริย์เมืองทานิส สามพระองค์แรก (สเมนเดส, อเมนเอมนิซู และ ซูเซนเนสที่ 1) ไม่เคยกล่าวถึงพระนามในอียิปต์ตอนบน ยกเว้นภาพฝาผนังและแผ่นหินของฟาโรห์สเมนเดสในทางตรงกันข้ามหลังรัชกาลของฟาโรห์ซูเซนเนสที่ 1 เช่น อเมนเอมโอเป, โอซอร์คอน ผู้อาวุโส และ ซิอามุน มักปรากฏหลักฐานในอียิปต์ตอนบน ขณะที่ นักบวชสูงสุดแห่งอามุน พิเนดเจมที่ 2 ซึ่งเป็นผู้ปกครองอียิปต์ตอนบนที่ร่วมสมัยของกษัตริย์สามพระองค์หลัง ไม่เคยใช้พระนามนำหน้าตำแหน่งแบบฟาโรห์เกินตำแหน่งของท่านเลย
ก้วนซุน

ก้วนซุน หรือ กวนกี มีชื่อในสำเนียงจีนกลางว่าหมิ่นฉุน  มีชื่อรองว่าโป๋เตี่ยน  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นขุนนางในเมืองกิจิ๋ว รับราชการกับฮันฮก เจ้าเมืองกิจิ๋ว
ชื่อของก้วนซุนในสำเนียงจีนกลางตามประวัติศาสตร์คือหมิ่นฉุน ส่วนในวรรณกรรมสามก๊กของล่อกวนตง ชื่อของก้วนซุนในสำเนียงจีนกลางเรียกเป็น กวนฉุน (#เปลี่ยนทาง) ในสามก๊กฉบับเจ้าพระยาพระคลัง (หน) จึงเรียกเป็นก้วนซุน นอกจากนี้ในสามก๊กฉบับเจ้าพระยาพระคลัง (หน) ยังมีการเรียกชื่อก้วนซุนเป็นกวนกีอีกชื่อหนึ่ง
ประวัติ.
เมื่ออ้วนเสี้ยววางแผนยึดเมืองกิจิ๋วจากฮันฮกตามอุบายของฮองกี๋ที่เสนอว่า "ขอให้มีหนังสือลับไปถึงกองซุนจ้าน ให้ทหารเข้าตีเมืองกิจิ๋วด้านหนึ่ง ท่านจงยกเข้าตีกระหนาบด้านหนึ่ง ถ้าได้เมืองแล้วแบ่งทรัพย์สินแลเมืองให้กองซุนจ้านกึ่งหนึ่ง แลฮันฮกนั้นเป็นคนหามีความคิดไม่ ถ้ารู้กิตติศัพท์ว่ากองซุนจ้านจะยกมาตี เห็นจะมีหนังสือมาถึงท่านให้ยกทหารไปช่วย ถ้าสมคิดเห็นเราจะได้เมืองกิจิ๋วโดยง่าย" เมื่อฮันฮกได้ข่าวว่ากองซุนจ้านจะยกมาตี จึงปรึกษากับซุนซิมและซินเบ้ง ซุนซิมแนะนำให้ฮันฮกเชิญอ้วนเสี้ยวมาช่วยป้องกันเมืองกิจิ๋ว ฮันฮกจึงแต่งหนังสือ แล้วจะให้ก้วนซุนเป็นผู้ถือหนังสือไปหาอ้วนเสี้ยว ฝ่ายเก๋งบูได้คัดค้านไม่ให้ฮันฮกเชิญอ้วนเสี้ยวมาช่วยเพราะเป็นการชักศึกเข้าบ้าน แต่ฮันฮกไม่เชื่อ ก้วนซุนเป็นอีกคนที่ไม่เห็นด้วยที่ฮันฮกเชิญอ้วนเสี้ยวเข้ามา ทั้งก้วนซุนและเก๋งบู พร้อมทั้งขุนนางคนอื่นรวมสามสิบกว่าคนจึงพากันลาออกจากราชการ 
ฝ่ายก้วนซุนได้ร่วมมือกับเก๋งบูไปซุ่มอยู่ที่ประตูเมืองเพื่อลอบฆ่าอ้วนเสี้ยว เมื่ออ้วนเสี้ยวยกทัพมาถึงกิจิ๋ว ก้วนซุนและเก๋งบูก็ชักกระบี่จะฆ่าอ้วนเสี้ยว งันเหลียงและบุนทิว ทหารเอกของอ้วนเสี้ยวจึงสังหารทั้งก้วนซุนและเก๋งบูถึงแก่ความตาย
เจ้าหญิงจินชิ

เจ้าหญิงจินชิ (? – 27 กุมภาพันธ์ 1432) เจ้าหญิงแห่งราชวงศ์ญี่ปุ่นโดยพระองค์เป็นพระราชธิดาองค์ที่ 10 ใน จักรพรรดิซะงะ จักรพรรดิองค์ที่ 52 ที่ประสูติแต่พระสนมคนหนึ่ง
ต่อมาพระองค์ได้เป็น ไซโอ หรือหัวหน้านักบวชหญิงแห่ง ศาลเจ้าอิเสะ
สตรอเบอรี่ชอร์ตเค้ก ผจญภัยในเบอร์รี่บิตตี้แลนด์

สตรอเบอรี่ชอร์ตเค้ก ผจญภัยในเบอร์รี่บิตตี้แลนด์  เป็นการ์ตูนทีวีแอนิเมชันที่อิงจากแฟรนไชส์ "สตรอเบอรี่ชอร์ตเค้ก" ฉายตอนแรกเมื่อวันที่ 10 ตุลาคม พ.ศ. 2553 ถึงวันที่ 12 กันยายน พ.ศ. 2558 ส่วนในประเทศไทย ฉายทางช่องบูมเมอแรง
การผจญภัยสุดอัศจรรย์ของแฟลปแจ็ค

การผจญภัยสุดอัศจรรย์ของแฟลปแจ็ค หรือ การผจญภัยสุดระห่ำของแฟลปแจ็ค  เป็นการ์ตูนทางช่องบูมเมอแรงและการ์ตูนเน็ตเวิร์ก ฉายตอนแรกเมื่อวันที่ 5 มิถุนายน พ.ศ. 2551 ถึงวันที่ 30 สิงหาคม พ.ศ. 2553
แคมป์ ลาซโล

แคมป์ ลาซโล  เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่องการ์ตูนเน็ตเวิร์คและบูมเมอแรง ฉายตอนแรกเมื่อวันที่ 8 กรกฎาคม พ.ศ. 2548 ถึงวันที่ 27 มีนาคม พ.ศ. 2551
หนุมาน สงครามมหาเทพ

หนุมาน สงครามมหาเทพ  เป็นละครโทรทัศน์ที่กล่าวถึงสงครามครั้งสำคัญในวรรณกรรมเรื่องยิ่งใหญ่ รามายณะ ที่กล่าวการยกทัพของพระรามกับพญาทศกัณฐ์ เพื่อชิงเอานางสีดาคืนมา โดยเรื่องนี้จะเน้นตัวละคร หนุมาน เป็นตัวละครหลัก นำแสดงโดย นิรภัย วัทวา, กากัน มาลิค ออกอากาศทาง ช่อง 8 ออกอากาศ ทุกวันจันทร์-ศุกร์ เวลา 19.00 น. เริ่มออกอากาศตอนแรกวันที่ 7 สิงหาคม พ.ศ. 2560
เนื้อเรื่อง.
ละครเรื่องนี้จะบอกเล่าเรื่องราวความรักอันยิ่งใหญ่ระหว่างพระรามซึ่งก็คือพระนารายณ์ผู้อวตารลงมาเกิดยังโลกและพระชายาของพระองค์นามว่าพระลักษมีซึ่งอวตารลงมาเกิดเป็นนางสีดา เพื่อมาเป็นคู่ครองของพระราม โดยเรื่องนี้ ได้เล่าเรื่องผ่านมุมมองของหนุมานยอดทหารเอกที่มีความซื่อสัตย์เป็นเลิศ เมื่อเกิดสงครามระหว่างมนุษย์และยักษ์ หนุมานนี่เองที่เป็นทหารคนสำคัญ และอยู่เบื้องหลังชัยชนะของพระราม ที่พาให้ผู้คนซาบซึ้งในความซื่อสัตย์ระหว่างพระรามกับหนุมานที่จารึกเป็นตำนานอันยิ่งใหญ่มาจนถึงทุกวันนี้
เจ้าจอมพระองค์เจ้ากำโพชราชสุดาดวง ในรัชกาลที่ 4

เจ้าจอมพระองค์เจ้ากำโพชราชสุดาดวง หรือพระนามเดิม นักเยี่ยม เป็นพระราชธิดาในพระบาทสมเด็จพระนโรดม บรมรามเทวาวตาร พระมหากษัตริย์กรุงกัมพูชา ซึ่งถือเป็นเจ้าประเทศราชของสยามในขณะนั้น และเป็นบาทบริจาริกาในพระบาทสมเด็จพระจอมเกล้าเจ้าอยู่หัว พระมหากษัตริย์กรุงสยาม และหากเจ้าจอมท่านนี้ประสูติการพระราชบุตร พระราชบุตรพระองค์นั้นก็จะเป็นเจ้าฟ้าโดยอัตโนมัติ เพราะถือว่ามีพระชนนีเป็นเจ้า เช่นเดียวกับกรณีของเจ้าจอมตนกูสุเบีย บาทบริจาริกาในพระบาทสมเด็จพระจอมเกล้าเจ้าอยู่หัวอีกท่านที่เป็นเจ้านายต่างด้าวเช่นกัน แต่เจ้าจอมทั้งสองท่านก็มิได้ประสูติพระราชบุตรแต่อย่างใด
หลังพระบาทสมเด็จพระจอมเกล้าเจ้าอยู่หัวเสด็จสวรรคตใน พ.ศ. 2411 เจ้าจอมพระองค์เจ้ากำโพชราชสุดาดวงถวายบังคมออกจากพระบรมมหาราชวังที่กรุงเทพมหานคร กลับไปประทับกรุงกัมพูชาพร้อมกับเจ้าจอมนักพลอย พระขนิษฐาที่เข้ามารับราชการในกรุงเทพมหานครด้วยกัน
พระประวัติ.
เจ้าจอมพระองค์เจ้ากำโพชราชสุดาดวง มีพระนามเดิมว่า "นักเยี่ยม" เป็นพระราชธิดาในพระบาทสมเด็จพระนโรดม บรมรามเทวาวตาร พระมหากษัตริย์กรุงกัมพูชา ซึ่งถือเป็นเจ้าประเทศราชของสยามในขณะนั้น กับพระมารดาชื่อ เจ้าจอมมารดาน้อม ธิดาของขุนนางในราชสำนักกัมพูชา มีพระโสทรกนิษฐภคินีคือ พระองค์เจ้าพวงกัมโพชรัตนะ (ประสูติราว พ.ศ. 2399 หรือ 2400)
ต่อมานักเยี่ยมและพระขนิษฐาคือนักพลอย เป็นพระราชธิดาของพระบาทสมเด็จพระนโรดมทั้งสองพระองค์ เข้าถวายตัวเป็นบาทบริจาริกาในพระบาทสมเด็จพระจอมเกล้าเจ้าอยู่หัว พระมหากษัตริย์กรุงสยาม แม้จะเป็นบาทบริจาริกาแต่ก็ถือว่าเป็นพระธิดาของเจ้าประเทศราช พระบาทสมเด็จพระจอมเกล้าเจ้าอยู่หัวจึงโปรดเกล้าสถาปนานักเยี่ยม ให้มีพระอิสริยยศเป็น พระองค์เจ้ากำโพชราชสุดาดวง มีสถานะเป็นเจ้านายที่มิได้มีเชื้อสายในราชวงศ์จักรี ด้วยมีพระชาติกำเนิดเป็นเจ้านายจากต่างประเทศ หากเจ้าจอมมีพระสูติการพระราชบุตร พระราชบุตรพระองค์นั้นจะถูกยกเป็น "เจ้าฟ้า" ตั้งแต่แรกประสูติหรือที่เรียกว่า "เจ้าฟ้าไบไรต์" เช่นเดียวกับเจ้าจอมตนกูสุเบีย พระสนมอีกพระองค์หนึ่งที่เป็นเจ้านายจากเมืองประเทศราช แต่เจ้าจอมก็มิได้ให้ประสูติการพระราชโอรส ดังปรากฏใน "ธรรมเนียมในราชตระกูลสยาม" ความว่า
"...ในแผ่นดินพระบาทสมเด็จพระจอมเกล้าเจ้าอยู่หัว นักเยี่ยมซึ่งเป็นบุตรสมเด็จพระเจ้านโรดมเจ้ากรุงกัมพูชา ซึ่งโปรดฯ ให้เป็นพระองค์เจ้ากำโพชราชสุดาดวง แลตนกูสุเบีย ซึ่งเป็นน้องสาวสุลต่านมหมุดเมืองลิงงา เป็นพระสนมอยู่ทั้งสองคน ก็ได้ปรารภเป็นการดังทราบทั่วกัน ถ้าพระราชบุตรเกิดด้วยเจ้า ๒ คนนี้ ก็ต้องเป็นเจ้าฟ้าตามธรรมเนียมเหมือนกัน แต่ก็มีคนรังเกียจอยู่ในการที่จะต้องเป็นดังนั้นมาก"
หลังพระบาทสมเด็จพระจอมเกล้าเจ้าอยู่หัวเสด็จสวรรคตเมื่อ พ.ศ. 2411 หลังจากนั้นทางราชสำนักกัมพูชาจึงส่งออกญารัตนาธิเบศร์ (ต่อมาเป็นที่ ออกญาพิพิธไอศูรย์) เข้าไปรับพระองค์เจ้ากำโพชราชสุดาดวงหรือนักเยี่ยม และนักพลอย กลับกรุงกัมพูชา
เจ้าจอมพระองค์เจ้ากำโพชราชสุดาดวง สิ้นพระชนม์เมื่อใดไม่ปรากฏ แต่ทราบว่ายังมีพระชนม์ชีพอยู่จนถึง พ.ศ. 2452
ยุทธการที่คอเคซัส

ยุทธการที่คอเคซัส เป็นชื่อที่ถูกตั้งขึ้นให้เป็นหนึ่งในปฏิบัติการของฝ่ายอักษะและฝ่ายโซเวียตในบริเวณเทือกเขาคอเคซัสของแนวรบด้านตะวันออกในสงครามโลกครั้งที่สอง เมื่อวันที่ 25 กรกฎาคม ค.ศ. 1942 ทหารเยอรมันได้เข้ายึดรอสตอฟ-ออน-ดอน ทำให้พื้นที่คอเคซัสซึ่งอยู่ทางใต้ของสหภาพโซเวียตถูกเปิดทางให้กองทัพเยอรมันเข้ารุกคืบเข้ามายังแหล่งบ่อน้ำมันที่อยู่ห่างไกลออกไปที่ไมคอป กรอซนืย และท้ายสุดคือบากู
เมื่อสองวันก่อนหน้า อดอล์ฟ ฮิตเลอร์ ได้ออกคำสั่งให้เปิดปฏิบัติการดังกล่าวในการเข้าถึงบริเวณเทือกเขาคอเคซัส ซึ่งได้ตั้งชื่อว่า "ปฏิบัติการเอเดิลไวสส์ (Operation Edelweiß)" หน่วยทหารเยอรมันไปถึงจุดสูงสุดในคอเคซัสในช่วงต้นเดือนพฤศจิกายน 1942 โดยสามารถไปถึงเมืองอาลากีร์ (รัสเซีย: Алаги́р) และเมืองออร์ดโซนิคิดเซ (รัสเซีย: Орджоники́дзе) ซึ่งอยู่ห่างจากจุดเริ่มต้นประมาณ 610 กม. กองกำลังฝ่ายอักษะจำต้องถอนทัพออกจากพื้นที่ในช่วงปลายฤดูหนาวปีนั้น เนื่องจากปฏิบัติการลิตเติลแซทเทิร์นรุกคืบเพื่อที่จะปิดล้อมกองทัพ
จอมมารดาหม่อมหลวงปริก

จอมมารดาหม่อมหลวงปริก (สกุลเดิม: เจษฎางกูร; พ.ศ. 2383 — พ.ศ. 2460) เป็นพระสนมในกรมพระราชวังบวรวิไชยชาญ และเป็นพระชนนีในพระราชวรวงศ์เธอ พระองค์เจ้าชายแฝด เจ้านายแฝดคู่ที่สามในราชวงศ์จักรี
ประวัติ.
จอมมารดาหม่อมหลวงปริก เป็นธิดาของหม่อมราชวงศ์ปิ่น โอรสในหม่อมเจ้าฉัตร พระโอรสในสมเด็จพระเจ้าน้องยาเธอ เจ้าฟ้ากรมหลวงจักรเจษฎา เกิดเมื่อพ.ศ. 2383
ต่อมาบิดาได้พาเข้าถวายตัวเป็นหม่อมในกรมพระราชวังบวรวิไชยชาญ ขณะยังทรงดำรงพระยศเป็นพระเจ้าวรวงศ์เธอ กรมหมื่นบวรวิไชยชาญ ต่อมาเมื่อกรมหมื่นบวรวิไชยชาญได้รับพระราชทานอุปราชาภิเษกเป็นกรมพระราชวังบวรสถานมงคล หม่อมหลวงปริก จึงได้เลื่อนเป็นจอมมารดาหม่อมหลวงปริก จอมมารดาหม่อมหลวงปริกมีพระราชโอรสกับกรมพระราชวังบวรวิไชยชาญ 2 พระองค์คือ
ซึ่งเป็นเจ้านายแฝดคู่ที่สามในราชวงศ์จักรี ก่อนหน้าพระองค์ มีเจ้านายแฝดเพียงสามคู่ที่มีพระประสูติกาลก่อนหน้า คือ 
และมีพระประสูติกาลต่อมาอีกหนึ่งคู่คือ
แม้จะไม่มีพระประสูติกาลพระราชโอรสหรือพระราชธิดาอีกแต่กรมพระราชวังบวรวิไชยชาญก็ยังคงโปรดจอมมารดาหม่อมหลวงปริก ครั้งหนึ่งพระบาทสมเด็จพระจุลจอมเกล้าเจ้าอยู่หัวทรงพระราชทานแหวนให้กรมพระราชวังบวรวิไชยชาญนำมาพระราชทานพระสนม จอมมารดาหม่อมหลวงปริกก็ได้รับพระราชทานด้วย
หลังจากกรมพระราชวังบวรวิไชยชาญทิวงคต จอมมารดาหม่อมหลวงปริกก็ได้กราบบังคงทูลลาออกจากพระราชวังบวรสถานมงคลไปพำนักยังบ้านบิดา และถึงแก่กรรมในรัชกาลพระบาทสมเด็จพระมงกุฎเกล้าเจ้าอยู่หัวเมื่อพ.ศ. 2460 สิริอายุ 77 ปี
ไคลเนอไชเด็ค

ไคลเนอไชเด็ค  เป็นช่องเขาของเทือกเขาแอลป์ ตั้งอยู่ในรัฐแบร์น ประเทศสวิตเซอร์แลนด์ ตั้งอยู่ที่ระดับความสูง 2,061 เมตรเหนือระดับน้ำทะเล เป็นช่องเขาที่อยู่ระหว่างเขาเลาเบอร์ฮอร์นกับเขาไอเกอร์ ช่องเขาแห่งนี้ไม่สามารถเข้าถึงได้โดยรถยนต์ สามารถเข้าถึงได้โดยการเดินเท้าและทางรถไฟเว็งเงิร์นอัลพ์เท่านั้น ซึ่งเชื่อมหมู่บ้านกรินเดิลวัลท์เข้ากับหมู่บ้านเลาเทอร์บรุนเนิน โดยในฤดูหนาว ช่องเขาไคลเนอไชเด็คจะกลายเป็นจุดศูนย์กลางของการเล่นสกีในแถบนี้ ซึ่งครอบคลุมไปถึงหมู่บ้านกรินเดิลวัลท์และเว็งเงิน นอกจากนี้ "ยุงเฟรา-มาราท็อน" ซึ่งจัดขึ้นในเดือนกันยายนของทุกปี ยังมีจุดสิ้นสุดที่ไคลเนอไชเด็ค
ฟูจิวาระ โนะ ซาวาโกะ

ฟูจิวาระ โนะ ซาวาโกะ (? – 12 สิงหาคม 1382) พระสนมและพระราชมารดาในจักรพรรดิญี่ปุ่นโดยเป็นธิดาของ ฟูจิวาระ โนะ ฟูซัตสึงุ ต่อมาได้ถวายตัวเข้ามาเป็น พระสนม ใน จักรพรรดินิมเมียว จักรพรรดิองค์ที่ 54 และเป็นพระราชมารดาใน จักรพรรดิโคโก จักรพรรดิองค์ที่ 58
ใน พ.ศ. 1427 เมื่อเจ้าชายโทคิยาซุผู้เป็นพระราชโอรสองค์ที่ 2 ได้ขึ้นสืบราชบัลลังก์ต่อจาก จักรพรรดิโยเซ จักรพรรดิองค์ที่ 57 ที่ถูกปลดเป็นจักรพรรดิโคโกพระองค์ได้สถาปนาพระราชมารดาที่สิ้นพระชนม์ไปแล้วให้มีสถานะเทียบเท่า โคไตโง หรือพระราชชนนี
รางวัลคมชัดลึก อวอร์ด สาขานักแสดงนำหญิงยอดเยี่ยมประเภทละครโทรทัศน์

รางวัลคมชัดลึก อวอร์ด สาขานักแสดงนำหญิงยอดเยี่ยมประเภทละครโทรทัศน์ เป็นรางวัลประเภทละครโทรทัศน์ที่มอบให้กับนักแสดงหญิงที่สามารถแสดงบทบาทที่ได้รับอย่างยอดเยี่ยม ไม่ว่าจะเป็นการแสดงผ่านสีหน้าท่าทางหรือการแสดงผ่านอารมณ์ ความรู้สึกของตัวละคร ซึ่งนักแสดงสามารถตีบทและถ่ายทอดออกมาได้อย่างมีประสิทธิภาพ โดยนักแสดงหญิงที่ได้เข้าชิงสาขานี้จะต้องเป็นนักแสดงหญิงที่รับบทนำในละครเรื่องนั้น ๆ รางวัลนี้ตัดสินโดยคณะกรรมการผู้ทรงคุณวุฒิ
กมลชนก เขมะโยธินเป็นนักแสดงหญิงคนแรกที่ได้รับรางวัลในสาขานี้ โดยได้รับรางวัลจากการแสดงละครเรื่อง "บ่วงเล่ห์เสน่หา" ส่วนผู้ที่ได้รับรางวัลคนล่าสุดคือ ทักษอร ภักดิ์สุขเจริญ โดยได้รับรางวัลจากการแสดงละครเรื่อง สงครามสมรส ถือเป็นครั้งที่ 2 ที่เธอได้รับรางวัลในสาขานี้
มีนักแสดงหญิง 4 คนที่ได้รับรางวัลสาขานี้ 2 ครั้ง คือ ทักษอร ภักดิ์สุขเจริญ, ลลิตา ปัญโญภาส, ใหม่ เจริญปุระ และ แอน ทองประสม ส่วนผู้ที่ได้รับการเสนอชื่อเข้าชิงมากที่สุดคือ วรนุช ภิรมย์ภักดี โดยได้รับการเสนอชื่อเข้าชิงทั้งหมด 6 ครั้ง
ผู้ได้รับรางวัลและเข้าชิง.
รายชื่อต่อไปนี้คือรายชื่อผู้ได้รับรางวัลและผู้เข้าชิงรางวัลคมชัดลึก อวอร์ด สาขานักแสดงนำหญิงยอดเยี่ยมประเภทละครโทรทัศน์ โดยผู้ได้รับรางวัลจะแสดงด้วยตัวอักษรหนาและมีพื้นหลังสีเหลือง
สุรพงษ์ ราชมุกดา

สุรพงษ์ ราชมุกดา (8 มกราคม พ.ศ. 2485 – 5 สิงหาคม พ.ศ. 2558) อดีตสมาชิกสภาผู้แทนราษฎรจังหวัดปัตตานี 1 สมัย
ประวัติ.
สุรพงษ์ ราชมุกดา เกิดเมื่อวันที่ 8 มกราคม พ.ศ. 2485 สำเร็จการศึกษาระดับมัธยมศึกษาปีที่ 6 สมรสกับ นางแจะเชาดะ ราชมุกดา มีบุตร 3 คน
งานการเมือง.
สุรพงษ์เคยดำรงตำแหน่งเป็นสมาชิกสภาจังหวัดปัตตานี ก่อนที่จะได้รับเลือกตั้งเป็นสมาชิกสภาผู้แทนราษฎร ใน พ.ศ. 2519 สังกัดพรรคประชาธิปัตย์ และได้รับเลือกเพียงครั้งเดียว และหลังจากนั้น ก็กลับไปดำรงตำแหน่งทางการเมืองท้องถิ่น ด้วยการเป็นสมาชิกสภาเทศบาลเมืองปัตตานี
สมาชิกสภาผู้แทนราษฎร.
สุรพงษ์ ราชมุกดา ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
ถึงแก่อนิจกรรม.
สุรพงษ์ ถึงแก่อนิจกรรม เมื่อวันที่ 5 สิงหาคม พ.ศ. 2558 สิริอายุรวม 73 ปี
กวนเหล็ง

กวนเหล็ง มีชื่อในสำเนียงจีนกลางว่า กวน หนิง  เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นลูกชายคนโตของกวนเต๋งซึ่งอาศัยอยู่ในป่าบริเวณใกล้เมืองกิจิ๋ว เป็นพี่ชายแท้ ๆ ของกวนเป๋ง
เมื่อกวนอูได้เดินทางไปตามเล่าปี่ซึ่งกำลังอยู่กับอ้วนเสี้ยวที่เมืองกิจิ๋ว กวนอูได้ให้ซุนเขียนเข้าไปหาเล่าปี่ ส่วนตนเข้าไปขอพักค้างคืนที่บ้านของกวนเต๋ง กวนเต๋งได้ยินชื่อเสียงของกวนอูมานานจึงเรียกกวนเหล็งกับกวนเป๋งผู้บุตรมาคำนับกวนอู ต่อมาเมื่อเล่าปี่ได้เดินทางมาพบกวนอูที่บ้านของกวนเต๋งและจะลาไป กวนเต๋งได้มอบกวนเป๋งให้เป็นบุตรบุญธรรมของกวนอูให้เดินทางติดตามไปด้วยกัน ส่วนกวนเหล็งยังคงอยู่กับกวนเต๋งผู้บิดา
ชื่อของกวนเหล็งไม่ปรากฏในจดหมายเหตุสามก๊ก คาดว่าเป็นตัวละครที่ล่อกวนตงสมมติขึ้นในวรรรณกรรมสามก๊ก 
ในสามก๊กฉบับบรีวิตต์ เทย์เลอร์ ออนไลน์ สะกดชื่อของกวนเหล็งเป็น "Guan Neng" จากชื่อที่ถูกต้องที่เขียนว่า "Guan Ning" คาดว่าเพื่อไม่ให้ซ้ำกับชื่อของก่วนหนิง เพื่อนสนิทของฮัวหิม ซึ่งสะกดชื่อว่า "Guan Ning" เช่นเดียวกัน
กว่าน หนิง

กว่าน หนิง  (ค.ศ. 158 – ค.ศ. 241) มีชื่อรองว่า โย่วอัน  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นนักเขียนและบัณฑิตในวุยก๊ก เป็นชาวอำเภอจูซฺวี (朱虛縣 "จูซฺวีเซี่ยน") เมืองปักไฮ (北海郡 "เป๋ยไห่จฺวิ้น") ซึ่งปัจจุบันคือบริเวณใกล้อำเภอหลิงฉฺวี มณฑลซานตง บิดาของกว่าน หนิงเสียชีวิตเมื่อกว่าน หนิงอายุ 16 ปี 
กว่าน หนิงเป็นเพื่อนสนิทของฮัวหิมและปิ่ง ยฺเหวียน ทั้งสามคนได้รับการยกย่องรวมกันว่าเป็นตัวมังกร โดยฮัวหิมเป็นตัวมังกร ปิ่ง ยฺเหวียนเป็นท้องมังกร และกว่าน หนิงเป็นหางมังกร วันหนึ่งกว่าน หนิงและฮัวหิมนั่งอ่านหนังสือด้วยกัน ข้างนอกมีเสียงเอะอะเพราะมีผู้มีอิทธิพลนั่งรถผ่านมา กว่าน หนิงยังคงนั่งเฉย แต่ฮัวหิมกลับทิ้งหนังสือเดินออกไปดู ตั้งแต่นั้นมา กว่าน หนิงก็ดูถูกฮัวหิมแล้วเลิกคบเป็นเพื่อนกับฮัวหิม ต่อมากว่าน หนิงไปอยู่ที่เลียวตั๋ง ใช้ชีวิตอย่างสันโดษ ตลอดชีวิตไม่เคยรับราชการกับวุยก๊กเลย 
ในวรรรณกรรมสามก๊กของล่อกวนตง เรื่องราวของกว่าน หนิงเล่าแทรกไว้ในตอนที่ 66 เพื่อแนะนำประวัติความเป็นมาของฮัวหิม แต่ในสามก๊กฉบับเจ้าพระยาพระคลัง (หน) ไม่ปรากฏชื่อของกว่าน หนิงเพราะไม่ได้แปลเนื้อเรื่องในส่วนนี้
เคน เฮอริเคน

บุญฤทธิ์ อัสสันตชัย (ชื่อเล่น : เอ) เป็นที่รู้จักกจากชื่อ เคน เฮอริเคน เป็นนักร้อง และนักดนตรีชาวไทย ออกอัลบั้มภายใต้สังกัด แกรมมี่ คิวเอ็กซ์ ในเครือจีเอ็มเอ็ม แกรมมี่ ในชื่อชุด "Ken Hurriken" เมื่อปีพ.ศ. 2541 มีเพลงสร้างชื่อเสียงได้แก่ เพลง ไม่รักกันเลยใช่ไหม, รักเธอข้างเดียว และเพลง ตัดใจ
นอกจากนี้ ยังมีผลงานด้านเบื้องหลัง เช่นร้องคอรัสให้กับศิลปินแกรมมี่ และอัดสปอตโฆษณา เป็นต้น ด้านการศึกษาจบการศึกษาระดับเตรียมอนุบาล จนถึงระดับมัธยมปลายที่ โรงเรียนเซนต์จอห์น และสำเร็จการศึกษาระดับปริญญาตรี มหาวิทยาลัยเกษมบัณฑิต
โคโระโคโระคอมมิก

โคโระโคโระคอมมิก (; โรมาจิ: "KoroKoro Komikku",) เป็นนิตยสารการ์ตูนภาษาญี่ปุ่นตีพิมพ์โดยสำนักพิมพ์โชงะกุกัง เริ่มตีพิมพ์ฉบับแรกเมื่อวันที่ 15 พฤษภาคม พ.ศ. 2520 มีกลุ่มเป้าหมายเป็นนักเรียนประถมศึกษา
นิตยสารโคโระโคโระมี 2 แบบคือ Bessatsu CoroCoro และ โคโระโคโระอิจิบัง ทั้งสองแบบเป็นรายเดือน
ส่วนในประเทศไทย นำเข้าและจัดจำหน่ายโดย บริษัท คิโนะคูนิยะ บุ๊คสโตร์ (ประเทศไทย) จำกัด เป็นบริษัทร้านหนังสือญี่ปุ่น
พรรคประชาธิปไตย (ประเทศพม่า)

พรรคประชาธิปไตย  เป็นพรรคการเมืองในประเทศพม่า
ประวัติ.
พรรคประชาธิปไตยเป็นพรรคที่ก่อตั้งหลังจากเหตุการณ์การก่อการกำเริบ 8888 ซึ่งก่อตั้งในวันที่ 1 ตุลาคม ค.ศ. 1988 ได้รับที่นั่งสภาจำนวน 105 ที่นั่งจากการเลือกตั้งในปี ค.ศ. 1990 พรรคประชาธิปไตยถูกรัฐบาลทหารสั่งแบนเมื่อวันที่ 11 มีนาคม ค.ศ. 1992
ราม นาถ โกวินท์

ราม นาถ โกวินท์ (อักษรโรมัน: Ram Nath Kovind; เกิด 1 ตุลาคม พ.ศ. 2488) เป็นนักการเมืองและอดีตประธานาธิบดีคนที่ 14 ของประเทศอินเดีย เขาเป็นตัวแทนจากพันธมิตรประชาธิปไตยแห่งชาติ (National Democratic Alliance) เข้าชิงตำแหน่งประธานาธิบดีอินเดียในการเลือกตั้ง พ.ศ. 2560 เขาเป็นผู้นำกลุ่มทลิต และเป็นสมาชิกพรรคภารตียชนตา (Bharatiya Janata Party) เขายังเคยเป็นผู้ว่าการพิหารในช่วง พ.ศ. 2558–2560
พรรคภารตียชนตา

พรรคภารตียชนตา ("ภารตีย ชนตา ปารฺตี"; , #เปลี่ยนทาง) เป็นพรรคการเมืองอินเดียหนึ่งในสองพรรคใหญ่คู่กับพรรคคองเกรสแห่งชาติอินเดีย (Indian National Congress) นับตั้งแต่ ค.ศ. 2014 พรรคนี้เป็นพรรคที่ปกครองประเทศอินเดียภายใต้การนำของนเรนทระ โมที นายกรัฐมนตรีอินเดียที่ยังดำรงตำแหน่งอยู่ พรรคภารตียชนตาเป็นกลุ่มการเมืองฝ่ายขวา และมีนโยบายในอดีตที่สะท้อนถึงแนวคิดชาตินิยมฮินดูแบบดั้งเดิม โดยมีอุดมการณ์และการจัดระเบียบพรรคที่เชื่อมโยงกับกลุ่มราษฏรียสวยัมเสวกสังฆ์ (RSS) อย่างใกล้ชิด ข้อมูลเมื่อ 2022[ [update]] พรรคภารตียชนตามีสมาชิกในรัฐสภาอินเดียและสภาระดับรัฐมากที่สุด
พรรคภารตียชนตานั้นมีที่มาจากกลุ่มภารตียชนสังฆ์ (Bharatiya Jana Sangh) ซึ่งศยามา ประสาท มุขัรชี (Syama Prasad Mukherjee) ก่อตั้งขึ้นใน ค.ศ. 1951 และหลังการประกาศสถานการณ์ฉุกเฉินใน ค.ศ. 1977 กลุ่มภารตียชนสังฆ์รวมตัวกับกลุ่มการเมืองอื่นอีกหลายกลุ่มเข้าเป็นพรรคชนตา (Janata Party) และเอาชนะพรรคคองเกรสแห่งชาติอินเดียในการเลือกตั้งทั่วไป ค.ศ. 1977 ได้อยู่ในอำนาจสามปี จึงยุบพรรคลงใน ค.ศ. 1980 และสมาชิกบางคนได้หันเหมาก่อตั้งพรรคภารตียชนตาในที่สุด แม้หนทางการเมืองแรกเริ่มไม่ราบเรียบ พรรคภารตียชนตาเริ่มเข้มแข็งขึ้นหลังจากเกิดความเคลื่อนไหวรามชันมภูมิ (Ram Janmabhoomi) ครั้นเมื่อได้ชัยชนะในการเลือกตั้งระดับรัฐ ทั้งมีผลงานดีขึ้นในการเลือกตั้งระดับชาติ พรรคภารตียชนตาก็กลายเป็นพรรคการเมืองที่ใหญ่สุดในรัฐสภาเมื่อ ค.ศ. 1996 แต่ก็ยังมิอาจครองเสียงข้างมากในสภาล่าง ทั้งรัฐบาลที่จัดตั้งก็อยู่ได้เพียง 13 วัน
เมื่อมีการเลือกตั้งทั่วไปใน ค.ศ. 1998 กลุ่มการเมืองที่เรียก พันธมิตรประชาธิปไตยแห่งชาติ (National Democratic Alliance) ซึ่งมีพรรคภารตียชนตาเป็นผู้นำนั้น สามารถจัดตั้งรัฐบาลภายใต้การนำของนายกรัฐมนตรีอฏัล พิหารี วาชเปยี (Atal Bihari Vajpayee) แต่ก็ดำรงอยู่ได้เพียงหนึ่งปี ก็มีการเลือกตั้งใหม่ นายกรัฐมนตรีวาชเปยีสามารถนำรัฐบาลชุดใหม่และอยู่ในตำแหน่งได้ครบวาระ นับเป็นรัฐบาลชุดแรกที่มิได้มาจากพรรคคองเกรสแห่งชาติอินเดียและสามารถอยู่ครบวาระ ครั้นมีการเลือกตั้งทั่วไปใน ค.ศ. 2004 พันธมิตรประชาธิปไตยแห่งชาติแพ้พ่ายอย่างมิได้คาดคิด พรรคภารตียชนตาจึงตกเป็นฝ่ายค้านในรัฐสภาถึงสิบปี จนมีการเลือกตั้งทั่วไปใน ค.ศ. 2014 นเรนทระ โมที (Narendra Modi) นำพาพรรคภารตียชนตาไปสู่ชัยชนะอันท่วมท้น และได้เป็นนายกรัฐมนตรีจัดตั้งรัฐบาลที่มาจากพันธมิตรประชาธิปไตยแห่งชาติซึ่งเวลานั้นมีสมาชิกเป็นผู้ว่าการรัฐในอินเดียถึง 16 รัฐ นับตั้งแต่เดือนธันวาคม ค.ศ. 2022
อุดมการณ์อย่างเป็นทางการของพรรค คือ มนุษยนิยมบริบูรณ์ (integral humanism) ตามที่ทีนทยาล อุปาธยายะ (Deendayal Upadhyaya) กำหนดขึ้นเป็นครั้งแรกใน ค.ศ. 1965 พรรคยังสนับสนุนแนวคิดอนุรักษนิยมเชิงสังคม (social conservatism) และมีนโยบายต่างประเทศที่ตั้งอยู่บนหลักชาตินิยม แผนการสำคัญของพรรค คือ การยกเลิกสถานะพิเศษของรัฐชัมมูและกัษมีร์ การสร้างวัดพระรามในเมืองอโยธยา และการบังคับใช้ประมวลกฎหมายแพ่งที่เป็นระเบียบเดียวกันทั่วประเทศ แต่กิจการเหล่านี้ยังมิได้ริเริ่มในรัฐบาลใด ๆ ของพรรคนับแต่ ค.ศ. 1998 สืบมา เพราะหันไปเน้นนโยบายเศรษฐกิจแบบเสรีนิยมใหม่อย่างกว้างขวางซึ่งให้ความสำคัญอันดับต้นแก่โลกาภิวัตน์และความเติบโตทางเศรษฐกิจยิ่งกว่าสวัสดิการสังคม
กรอจแบนด์

กรอจแบนด์ (คำผสมระหว่าง "garage" กับ "band") เป็นการ์ตูนทีวีแอนิเมชันของประเทศแคนาดาซีรีส์แอนิเมชัน สร้างขึ้นโดย Todd Kauffman และ Mark Thornton ผลิตโดย Fresh TV และ Neptoon Studios ส่วนแอนิเมชันโดย Elliott Animation ร่วมมือกับ FremantleMedia Enterprises ซีรีส์เปิดตัวในวันที่ 10 มิถุนายน ค.ศ. 2013 ในสหรัฐ 5 กันยายน ค.ศ. 2013 ในแคนาดา และ 21 เมษายน ค.ศ. 2014 ในสหราชอาณาจักร จัดการผลิตโดย Tom McGillis และ Jennifer Pertsch ผู้สร้างแฟรนไชส์แอนิเมชันเรียลลิตีชื่อดัง "Total Drama"
ตัวละคร.
เดอะนิวแมนส์.
เดอะนิวแมนส์เป็นวงคู่แฝดสลับเพศของกรอจแบนด์ ถือเป็นคู่แข่งของกรอจแบนด์ และมักแข่งขันกับพวกเขาในงานต่าง ๆ หรือในการประกวด วงตั้งชื่อตาม Newman จาก "Seinfeld" เสียงพากย์คือเสียงเดียวกันกับกรอจแบนด์
สถานีแยกลำสาลี

สถานีแยกลำสาลี (รหัส: YL09) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนศรีนครินทร์ในพื้นที่เขตบางกะปิ กรุงเทพมหานคร เป็นจุดเชื่อมต่อสถานีรถไฟฟ้าในเส้นทางรถไฟฟ้ามหานคร สายสีส้ม และสายสีน้ำตาลในอนาคต
ที่ตั้ง.
สถานีแยกลำสาลีตั้งอยู่เหนือถนนศรีนครินทร์ บริเวณทิศใต้ของทางแยกลำสาลี ในพื้นที่แขวงหัวหมาก เขตบางกะปิ กรุงเทพมหานคร
รายละเอียด.
สีสัญลักษณ์.
ใช้สีเหลืองตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีเหลือง
รูปแบบ.
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง
ทางเข้า–ออก.
ประกอบด้วยทางขึ้น–ลงปกติ ได้แก่
การเชื่อมต่อกับระบบขนส่งมวลชนอื่นในอนาคต.
ในอนาคตบริเวณแยกลำสาลีจะถือเป็นจุดเชื่อมต่อสำคัญของรถไฟฟ้า 3 สาย โดยนอกจากรถไฟฟ้าสายสีเหลืองและสายสีส้มแล้ว ในอนาคตจะมีสายสีน้ำตาลซึ่งใช้สถานีแยกลำสาลีเป็นสถานีปลายทางอีกหนึ่งสาย ในปัจจุบันโครงการสายสีน้ำตาลอยู่ระหว่างการออกแบบโครงการ เนื่องจากต้องพิจารณาหลายองค์ประกอบพร้อมกัน รวมถึงการเปลี่ยนสถานีแยกลำสาลีของสายสีเหลืองให้กลายเป็นสถานีร่วมอีกด้วย
อาทิตย์ทมิฬ (ค.ศ. 1939)

อาทิตย์ทมิฬ  เป็นเหตุการณ์ที่เกิดขึ้นในบึดก็อชตช์  เมืองของประเทศโปแลนด์ที่มีชนกลุ่มน้อยชาวเยอรมัน ระหว่างวันที่ 3 และ 4 กันยายน ค.ศ. 1939 ภายหลังจากเยอรมันบุกยึดครองโปแลนด์ได้ไม่นาน
ลำดับเหตุการณ์เริ่มต้นด้วยการโจมตีของเยอรมันโดยพลซุ่มยิงของหน่วย Selbstschutz ในการล่าถอยของกองกำลังทหารโปแลนด์และดำเนินปฏิบัติการตอบโต้ขั้นสุดท้ายในการสังหารเชลยชาวโปลแลนด์โดยกองทัพเวรมัคท์และหน่วย Selbstschutz หลังจากเมืองถูกยึดครอง.ในเหตุการณ์ครั้งนี้ส่งผลทำให้พลเมืองทั้งชาวเยอรมันและชาวโปแลนด์เสียชีวิต สถาบันแห่งชาติรำลึกของโปลแลนด์ได้ค้นพบและยืนยันว่า มีเหยื่อเป็นชาวคริสเตียนนิกายลูเทอแรนจำนวน 254 คน มีข้อสันนิษฐานว่า มีเหยื่อเป็นชาวเยอรมัน และชาวคริสต์นับถือคาทอลิกจำนวน 86 คน มีข้อสันนิษฐานว่า มีพลเรือนชาวโปลแลนด์และทหารชาวชาวโปลแลนด์จำนวน 20 คน เชลยชาวโปลแลนด์จำนวนประมาณ 600-800 คนถูกสังหารหมู่ด้วยการยิงทิ้งในภายหลังจากเมืองถูกยึดครอง
หลังจากที่เยอรมันได้เข้าสู่เมือง,พวกเขาได้สังหารพลเรือนชาวโปลแลนด์จำนวน 1,200-3,000 คน ซึ่งเป็นส่วนหนึ่งของปฏิบัติการทันเนนแบร์ก,เหตุการณ์และสถานที่ของปฏิบัติการได้กลายเป็นที่รู้จักกันคือ หุบเขาแห่งความตาย (Valley of Death) ผู้ที่ถูกสังหารได้รวมถึงนายกเทศมนตรีของเมืองบึดก็อชตช์ นายเลออน บาร์ชีแชฟสกี เชลยศึกชาวโปแลนด์ 50 คนจาก บึดก็อชตช์ ซึ่งต่อมาได้ถูกกล่าวหาโดยศาลสรุป Sondergericht Bromberg ของนาซีสำหรับมีส่วนร่วมในอาทิตย์ทมิฬและถูกยิงเป้าทิ้ง.
คำว่า "อาทิตย์ทมิฬ" ถูกสร้างขึ้นและได้รับการสนับสนุนโดยเจ้าหน้าที่ฝ่ายโฆษณาชวนเชื่อของนาซี คำแนะนำที่จะออกสื่อมวลชนให้กล่าวว่า "...ต้องแสดงข่าวต่อความป่าเถื่อนของชาวโปแลนด์ในเมือง Bromberg การแสดงออกของ "อาทิตย์ทมิฬ" ต้องกลายเป็นคำศัพท์แบบถาวรในพจนานุกรมและรอบๆของลูกโลก ด้วยเหตุนี้ คำศัพท์นี้ต้องเน้นย้ำอย่างต่อเนื่อง"
พระเจ้าราชวรวงศ์เธอ พระองค์เจ้าเณร

พระเจ้าราชวรวงศ์เธอ พระองค์เจ้าเณร (พ.ศ. 2343 — พ.ศ. 2396) เป็นพระราชโอรสพระองค์ที่ 41 ในสมเด็จพระบวรราชเจ้ามหาสุรสิงหนาท ที่ประสูติแต่เจ้าจอมมารดาไผ่
พระประวัติ.
พระเจ้าราชวรวงศ์เธอ พระองค์เจ้าเณร ประสูติเมื่อพ.ศ. 2343 เป็นพระราชโอรสในสมเด็จพระบวรราชเจ้ามหาสุรสิงหนาท ที่ประสูติแต่เจ้าจอมมารดาไผ่
พระเจ้าราชวรวงศ์เธอ พระองค์เจ้าเณร สิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว เมื่อพ.ศ. 2396 พระชันษา 53 ปี ทรงเป็นต้นราชสกุลนีรสิงห์
พระโอรสและพระธิดา.
พระเจ้าราชวรวงศ์เธอ พระองค์เจ้าเณร มีพระโอรส 5 องค์ พระธิดา 1 องค์คือ
ไฮน์ริช มึลเลอร์ (เกสตาโพ)

ไฮน์ริช มึลเลอร์  เป็นตำรวจชาวเยอรมันในช่วงสาธารณรัฐไวมาร์และนาซีเยอรมนี เขาได้เป็นผู้บัญชาการของ "เกสตาโพ" หน่วยตำรวจลับของนาซีเยอรมนี และเป็นผู้มีส่วนเกี่ยวข้องในการทำฮอโลคอสต์ชาวยิว เขามีชื่อเรียกว่า "เกสตาโพมึลเลอร์" เมื่อไม่ให้สับสนกับนายพลในหน่วยเอ็สเอ็สอีกคนที่ชื่อ ไฮน์ริช มึลเลอร์ เหมือนกัน เขาถูกพบเห็นครั้งสุดท้ายในคืนวันที่ 1 พฤษภาคม ค.ศ. 1945 ที่ "ฟือเรอร์บุงเคอร์" ในกรุงเบอร์ลิน หนึ่งวันหลังฮิตเลอร์เสียชีวิต และไม่มีผู้ใดพบเห็นอีกเลย 
เขาเป็นเจ้าหน้าที่ตัวเป้งของนาซีที่ไม่ถูกจับกุมหรือยืนยันว่าตายแล้วหรือไม่ มีสมมติฐานว่าเขาอาจจะฆ่าตัวตายหรือถูกฆ่าระหว่างที่โซเวียตบุกเบอร์ลินและไม่ถูกพบศพ หรือไม่เขาก็อาจหลบหนีจากเบอร์ลินได้สำเร็จและไปกบดานอยู่ในทวีปอเมริกาใต้ หรือไม่ก็เขาอาจได้รับการช่วยเหลืออำพรางตัวตนโดยสหรัฐหรือโซเวียตตลอดช่วงสงครามเย็น และไม่เคยถูกเปิดเผย ทั้งนี้ ในปีค.ศ. 2001 เอกสารสับของซีไอเอเกี่ยวกับมึลเลอร์ได้ถูกเผยแพร่ ในเอกสารดังกล่าวระบุว่าซีไอเอไม่สามารถหาตัวหรือพบร่องรอยใดๆของมึลเลอร์เลยหลังสงคราม
รางวัลสตาร์พิกส์ไทยฟิล์มอะวอดส์ สาขานักแสดงสมทบชายยอดเยี่ยม

รางวัลสตาร์พิกส์ไทยฟิล์มอะวอดส์ สาขานักแสดงสมทบชายยอดเยี่ยม เป็นรางวัลที่จัดเป็นประจำทุกปีโดยนิตยสาร Starpics โดยเริ่มจัดเป็นครั้งแรกตั้งแต่ปี พ.ศ. 2546 ผลรางวัลมาจากการลงคะแนนของผู้เขียนในนิตยสารถกเถียงและหาผู้ชนะผ่านการตัดสินที่มีความเห็นตรงกันมากที่สุด เพื่อเป็นเกียรติแก่นักแสดงชายที่แสดงบทสมทบในภาพยนตร์ไทยที่ทำผลงานได้ยอดเยี่ยม โดยในการประกาศรางวัลครั้งแรก เฉลิมพล ทิฆัมพรธีรวงศ์ ได้รับรางวัลจากการแสดงในภาพยนตร์ แฟนฉัน
ผู้ชนะรางวัลคนล่าสุดคือ ณัฏฐ์ กิจจริต จากบท โอ๋ ประชาชล ในภาพยนตร์เรื่อง "4 KINGS อาชีวะ ยุค 90"
รางวัลคมชัดลึก อวอร์ด สาขานักแสดงนำชายยอดเยี่ยมประเภทละครโทรทัศน์

รางวัลคมชัดลึก อวอร์ด สาขานักแสดงนำชายยอดเยี่ยมประเภทละครโทรทัศน์ เป็นรางวัลประเภทละครโทรทัศน์ที่มอบให้กับนักแสดงชายที่สามารถแสดงบทบาทที่ได้รับอย่างยอดเยี่ยม ไม่ว่าจะเป็นการแสดงผ่านสีหน้าท่าทางหรือการแสดงผ่านอารมณ์ ความรู้สึกของตัวละคร ซึ่งนักแสดงสามารถตีบทและถ่ายทอดออกมาได้อย่างมีประสิทธิภาพ โดยนักแสดงชายที่ได้เข้าชิงสาขานี้จะต้องเป็นนักแสดงชาบที่รับบทนำในละครเรื่องนั้น ๆ รางวัลนี้ตัดสินโดยคณะกรรมการผู้ทรงคุณวุฒิ
พงษ์พัฒน์ วชิรบรรจงเป็นนักแสดงชายคนแรกที่ได้รับรางวัลในสาขานี้ โดยได้รับรางวัลจากการแสดงละครเรื่อง "ดงดอกเหมย" ส่วนผู้ที่ได้รับรางวัลคนล่าสุดคือ ศรัณย์ นราประเสริฐกุล โดยได้รับรางวัลจากการแสดงละครเรื่อง "Good Doctor หมอใจพิเศษ" 
มีนักแสดงชาย 3 คนที่ได้รับรางวัลสาขานี้ 2 ครั้ง คือ ชาตโยดม หิรัญยัษฐิติ, ธีรเดช วงศ์พัวพันธ์ และ พงษ์พัฒน์ วชิรบรรจง ส่วนผู้ที่ได้รับการเสนอชื่อเข้าชิงมากที่สุดคือ ธีรเดช วงศ์พัวพันธ์ โดยได้รับการเสนอชื่อเข้าชิงทั้งหมด 6 ครั้ง
ผู้ได้รับรางวัลและเข้าชิง.
รายชื่อต่อไปนี้คือรายชื่อผู้ได้รับรางวัลและผู้เข้าชิงรางวัลคมชัดลึก อวอร์ด สาขานักแสดงนำชายยอดเยี่ยมประเภทละครโทรทัศน์ โดยผู้ได้รับรางวัลจะแสดงด้วยตัวอักษรหนาและมีพื้นหลังสีเหลือง
ระหัส ราชคำ

ระหัส ราชคำ หรือ กบ แท็กซี่ (เกิด 9 พฤษภาคม พ.ศ. 2511) เป็นนักร้อง, นักดนตรี, นักแต่งเพลง และอดีตสมาชิกในตำแหน่งมือกีตาร์และนักร้องนำของวงแท็กซี่
กบ เริ่มเข้าสู่วงการเพลงจากการทำงานเบื้องหลังด้านการแต่งทำนองและเรียบเรียงให้กับค่ายอาร์เอส ก่อนจะย้ายมาอยู่กับจีเอ็มเอ็ม แกรมมี่และมีชื่อเสียงโด่งดังอย่างมากในช่วงที่เป็นนักร้องนำให้กับวงแท็กซี่ โดยมีผลงานเพลงที่ได้รับความนิยมร่วมกับวงแท็กซี่ เช่น "นานี่น่าว", "นางฟ้ากับควาย", "อรวรรณ", "ร้องไห้ทำไม", "คิดถึงฉันไหมเวลาที่เธอ...", "ก้อนเนื้อที่ยังรักเธอ" โดยในปี พ.ศ. 2549 หลังจากสมาชิกในวงแท็กซี่ต่างแยกวงกันออกไป กบ ได้เป็นศิลปินเดี่ยวและออกอัลบั้มเดี่ยวของตนเองออกมา 2 ชุด ได้แก่อัลบั้ม Exit กับค่ายจีนี่ เรคคอร์ด และอัลบั้ม หนึ่งเดียว กับค่ายอัพจี 
โดยนอกจากกบ แท็กซี่ จะมีบทบาทในฐานะนักร้อง นักดนตรีแล้ว ยังทำงานเบื้องหลังในฐานะเป็นผู้แต่งทำนอง และเรียบเรียงเพลงให้กับศิลปินต่าง ๆ
ประวัติ.
ระหัส ราชคำ หรือ กบ เกิดเมื่อวันที่ 9 พฤษภาคม พ.ศ. 2511 ที่อำเภอเมืองพิษณุโลก จังหวัดพิษณุโลก โดยเริ่มเข้ารับการศึกษาในระดับชั้นอนุบาลและชั้นประถมที่โรงเรียนโรจนวิทย์ และจบชั้นมัธยมศึกษาตอนต้นที่โรงเรียนพิษณุโลกพิทยาคม ก่อนจะศึกษาต่อในระดับ ปวช. สาขาช่างไฟฟ้ากำลัง ที่วิทยาลัยเทคนิคพิษณุโลก
ในช่วงอยู่ในวัยเรียน กบชื่นชอบการเล่นกีฬาเทเบิลเทนนิสเป็นอย่างมาก และเล่นอย่างจริงจังจนถึงขนาดเป็นแชมป์ของโรงเรียนและได้เป็นตัวแทนของโรงเรียนแข่งขันในระดับต่าง ๆ ต่อมาเริ่มมีความสนใจในดนตรีและหัดเล่นกีตาร์ โดยได้ตั้งวงดนตรีของตัวเองตระเวนเล่นตามสถานที่ต่าง ๆ จนเข้าเรียนระดับปวช. จึงได้เล่นประจำตอนกลางคืน และเมื่อจบจากวิทยาลัยเทคนิคพิษณุโลก จึงเลือกเป็นนักดนตรีอาชีพเล่นดนตรีประจำตามจังหวัดต่าง ๆ ทั้งพิษณุโลก, สุโขทัย, พิจิตร จนกระทั่งได้มาเล่นประจำที่จังหวัดขอนแก่น
โดยขณะที่เล่นดนตรีประจำอยู่ที่ขอนแก่น กบได้รับคำชักชวนจาก "อิทธิพล เสนีย์วงศ์ ณ อยุธยา" หรือ "เวสป้า อาร์สยาม" บุตรชายของยงยุทธ เชี่ยวชาญชัย อดีตนักร้องลูกทุ่งชื่อดังซึ่งเป็นเพื่อนในสมัยเรียนมัธยมที่โรงเรียนพิษณุโลกพิทยาคม โดยขณะนั้นเวสป้า ได้ทำงานเบื้องหลังให้กับค่ายอาร์เอส จึงได้ชักชวนกบให้มาทำงานด้านการแต่งทำนองและเรียบเรียงเพลงให้กับทางอาร์เอส โปรโมชั่น
ในช่วงที่ทำงานให้กับอาร์เอส (RS Public Company) กบมีผลงานการแต่งทำนองและเรียบเรียงเพลงให้กับศิลปินในค่ายเช่นเพลง "มันเหงา" ขับร้องโดยธรรพ์ณธร ปาลกะวงศ์ ณ อยุธยา , เพลง "พิษซ่า" ของวงปลื้ม
ทไวนิงส์

ทไวนิงส์  เป็นชื่อบริษัทชาจากอังกฤษ มีฐานการผลิตในแอนโดเวอร์ แฮมป์เชอร์ อยู่ภายใต้การบริหารของ Associated British Foods เครื่องหมายการค้าของทไวนิงส์นั้นเป็นเครื่องหมายการค้าที่ถูกใช้มานานที่สุดในโลกและยังคงใช้มาจนถึงปัจจุบัน
ประวัติ.
ผู้ก่อตั้งบริษัททไวนิงส์คือ โทมัส ทไวนิงส์ เขาได้เปิดร้านชาแห่งแรกของสหราชอาณาจักร บนถนน strand ในกรุงลอนดอนเมื่อ ค.ศ.1706 และยังคงเปิดกิจการมาจนปัจจุบัน
ตราสัญลักษณ์ของทไวนิงส์ได้ถูกใช้มาตั้งแต่ปี 1787 กลายเป็นตราสัญลักษณ์ที่ถูกใช้ยาวนานที่สุดในโลกและยังคงใช้มาจวบจนปัจจุบัน
อำเภอกำปงเสียม

กำปงเสียม ("ท่าเรือสยาม") เป็นอำเภอที่ตั้งอยู่ในจังหวัดกำปงจาม ประเทศกัมพูชา ตั้งอยู่ล้อมรอบเมืองกำปงจาม ศูนย์กลางการปกครองของอำเภอกำปงเสียมตั้งอยู่ไม่ไกลจากเมืองกำปงจามใน Ampil Leu Village, Ampil Commune ไปทางตะวันตกประมาณ 3 กิโลเมตรจากศูนย์กลางของเมืองกำปงจามบนทางหลวงหมายเลข 7 และอยู่ห่างจากพนมเปญโดยถนนประมาณ 120 กิโลเมตร และมีอาณาเขตส่วนใหญ่ติดต่อกับฝั่งตะวันตกของแม่น้ำโขง
ในเดือนกุมภาพันธ์ พ.ศ. 2550 กองกำลังสันติภาพสหรัฐอเมริกาได้ส่งอาสาสมัคร 29 นายเข้าประจำการในอำเภอกำปงเสียม ซึ่งการส่งอาสาสมัครในครั้งนี้เป็นสัญลักษณ์แห่งการเริ่มภารกิจของกองกำลังสันติภาพเป็นครั้งแรกในประเทศกัมพูชา โดยระหว่างการเข้าประจำการเป็นเวลาเก้าสัปดาห์ในอำเภอกำปงเสียมนั้น กลุ่มอาสาสมัครจากซานฟรานซิสโกก็ได้ศึกษาภาษาเขมร รวมทั้งปรับตัวให้เข้ากับชีวิตของท้องถิ่น พยายามกินบึ้งทอดเป็นอาหาร และเริ่มสอนภาษาอังกฤษให้แก่คนในท้องถิ่น
รางวัลสตาร์พิกส์ไทยฟิล์มอะวอดส์ สาขานักแสดงนำชายยอดเยี่ยม

รางวัลสตาร์พิกส์ไทยฟิล์มอะวอดส์ สาขานักแสดงนำชายยอดเยี่ยม เป็นรางวัลที่จัดเป็นประจำทุกปีโดยนิตยสาร Starpics โดยเริ่มจัดเป็นครั้งแรกตั้งแต่ปี พ.ศ. 2546 ผลรางวัลมาจากการลงคะแนนของผู้เขียนในนิตยสารถกเถียงและหาผู้ชนะผ่านการตัดสินที่มีความเห็นตรงกันมากที่สุด เพื่อเป็นเกียรติแก่นักแสดงชายที่แสดงบทนำในภาพยนตร์ไทยที่ทำผลงานได้ยอดเยี่ยม โดยในการประกาศรางวัลครั้งแรก ทาดาโนบุ อาซาโนะ นักแสดงชาวญี่ปุ่น ได้รับรางวัลจากการแสดงในภาพยนตร์ เรื่องรัก น้อยนิด มหาศาล
ผู้ชนะรางวัลคนล่าสุดคือ อิชณน์กร พึ่งเกียรติรัศมี จากบท บิลลี่ อินทร ในภาพยนตร์เรื่อง "4 KINGS อาชีวะ ยุค 90"
รางวัลสตาร์พิกส์ไทยฟิล์มอะวอดส์ สาขานักแสดงนำหญิงยอดเยี่ยม

รางวัลสตาร์พิกส์ไทยฟิล์มอะวอดส์ สาขานักแสดงนำหญิงยอดเยี่ยม เป็นรางวัลที่จัดเป็นประจำทุกปีโดยนิตยสาร Starpics โดยเริ่มจัดเป็นครั้งแรกตั้งแต่ปี พ.ศ. 2546 ผลรางวัลมาจากการลงคะแนนของผู้เขียนในนิตยสารถกเถียงและหาผู้ชนะผ่านการตัดสินที่มีความเห็นตรงกันมากที่สุด เพื่อเป็นเกียรติแก่นักแสดงหญิงที่แสดงบทนำในภาพยนตร์ไทยที่ทำผลงานได้ยอดเยี่ยม โดยในการประกาศรางวัลครั้งแรก สินิทธา บุญยศักดิ์ ได้รับรางวัลจากการแสดงในภาพยนตร์ เรื่องรัก น้อยนิด มหาศาล
ผู้ชนะรางวัลคนล่าสุดคือ สวนีย์ อุทุมมา จากบท นิ่ม ในภาพยนตร์เรื่อง "ร่างทรง"
ผู้ได้รับรางวัลและผู้เข้าชิงมากกว่าหนึ่งครั้ง.
ผู้เข้าชิงมากกว่าหนึ่งครั้ง.
<templatestyles src="Col-begin/styles.css"/>
รางวัลสตาร์พิกส์ไทยฟิล์มอะวอดส์ สาขานักแสดงสมทบหญิงยอดเยี่ยม

รางวัลสตาร์พิกส์ไทยฟิล์มอะวอดส์ สาขานักแสดงสมทบหญิงยอดเยี่ยม เป็นรางวัลที่จัดเป็นประจำทุกปีโดยนิตยสาร Starpics โดยเริ่มจัดเป็นครั้งแรกตั้งแต่ปี พ.ศ. 2546 ผลรางวัลมาจากการลงคะแนนของผู้เขียนในนิตยสารถกเถียงและหาผู้ชนะผ่านการตัดสินที่มีความเห็นตรงกันมากที่สุด เพื่อเป็นเกียรติแก่นักแสดงหญิงที่แสดงบทสมทบในภาพยนตร์ไทยที่ทำผลงานได้ยอดเยี่ยม โดยในการประกาศรางวัลครั้งแรก ศิริสิน ศิริพรสมาธิกุล ได้รับรางวัลจากการแสดงในภาพยนตร์ บุปผาราตรี
ผู้ชนะรางวัลคนล่าสุดคือ สุกัญญา มิเกล จากบท แม่ของดา อินทร ในภาพยนตร์เรื่อง "4 KINGS อาชีวะ ยุค 90"
รางวัลคมชัดลึก อวอร์ด สาขานักแสดงนำหญิงยอดเยี่ยมประเภทภาพยนตร์

รางวัลคมชัดลึก อวอร์ด สาขานักแสดงนำหญิงยอดเยี่ยมประเภทภาพยนตร์ เป็นรางวัลประเภทภาพยนตร์ที่มอบให้กับนักแสดงหญิงที่สามารถแสดงบทบาทที่ได้รับอย่างยอดเยี่ยม ไม่ว่าจะเป็นการแสดงผ่านสีหน้าท่าทางหรือการแสดงผ่านอารมณ์ ความรู้สึกของตัวละคร ซึ่งนักแสดงสามารถตีบทและถ่ายทอดออกมาได้อย่างมีประสิทธิภาพ โดยนักแสดงหญิงที่ได้เข้าชิงสาขานี้จะต้องเป็นนักแสดงหญิงที่รับบทนำในภาพยนตร์เรื่องนั้น ๆ รางวัลนี้ตัดสินโดยคณะกรรมการผู้ทรงคุณวุฒิ
นาล็อกโซน

นาล็อกโซน (Naloxone) หรือชื่อทางการค้าคือ นาร์คัน (Narcan) เป็นยาต้านโอปิออยด์ ใช้รักษาอาการที่เกิดจากการรับสารโอปิออยด์เกินขนาด ทั้งนี้ อาจมีการใส่นาล็อกโซนในเม็ดเดียวกันกับยาประเภทโอปิออยด์ เพื่อลดความเสี่ยงที่จะเกิดการเสพติดโอปิออยด์ การใช้นาล็อกโซนโดยการฉีดเข้าหลอดเลือดดำจะออกฤทธิภายใน 2 นาที, การฉีดเข้ากล้ามเนื้อจะออกฤทธิใน 5 นาที นอกจากนี้ยังสามารถรับยาได้โดยการสูดดมละออง เมื่อรับนาล็อกโซนแล้วจะออกฤทธิไปราวครึ่งชั่วโมงถึงหนึ่งชั่วโมง โดยส่วนมากแล้ว ผู้ป่วยจำเป็นต้องรับนาล็อกโซนหลายครั้งเนื่องจากโอปิออยด์มีฤทธิที่แรงกว่า
การใช้นาล็อกโซนในผู้ที่เสพติดโอปิออยด์ อาจทำให้เกิดอาการจากการขาดยา ซึ่งรวมถึง กระสับกระส่าย, อยู่ไม่สุข, คลื่นไส้, อาเจียน, ชีพจรเต้นเร็ว และเหงื่อออก เพื่อป้องกันอาการข้างเคียงเหล่านี้ จึงจำเป็นต้องให้รับนาล็อกโซนในปริมาณที่น้อยๆแต่บ่อยๆแทน ยานี้ควรใช้อย่างระมัดระวังในผู้ป่วยโรคหัวใจ ยานี้ปลอดภัยสำหรับสตรีมีครรภ์
นาล็อกโซนได้รับการจดสิทธิบัตรในปี ค.ศ. 1961 และได้รับการรับรองให้เป็นยาต้านโอปิออยด์ในค.ศ. 1971 นาล็อกโซนได้ขึ้นทะเบียนเป็นยาหลักขององค์การอนามัยโลก ปัจจุบันมีวางจำหน่ายเป็นยาสามัญ
รางวัลคมชัดลึก อวอร์ด สาขานักแสดงนำชายยอดเยี่ยมประเภทภาพยนตร์

รางวัลคมชัดลึก อวอร์ด สาขานักแสดงนำชายยอดเยี่ยมประเภทภาพยนตร์ เป็นรางวัลประเภทภาพยนตร์ที่มอบให้กับนักแสดงชายที่สามารถแสดงบทบาทที่ได้รับอย่างยอดเยี่ยม ไม่ว่าจะเป็นการแสดงผ่านสีหน้าท่าทางหรือการแสดงผ่านอารมณ์ ความรู้สึกของตัวละคร ซึ่งนักแสดงสามารถตีบทและถ่ายทอดออกมาได้อย่างมีประสิทธิภาพ โดยนักแสดงชายที่ได้เข้าชิงสาขานี้จะต้องเป็นนักแสดงชายที่รับบทนำในภาพยนตร์เรื่องนั้น ๆ รางวัลนี้ตัดสินโดยคณะกรรมการผู้ทรงคุณวุฒิ
รางวัลคมชัดลึก อวอร์ด สาขานักแสดงสมทบชายยอดเยี่ยมประเภทภาพยนตร์

รางวัลคมชัดลึก อวอร์ด สาขานักแสดงสมทบชายยอดเยี่ยมประเภทภาพยนตร์ เป็นรางวัลประเภทภาพยนตร์ที่มอบให้กับนักแสดงชายที่สามารถแสดงบทบาทที่ได้รับอย่างยอดเยี่ยม ไม่ว่าจะเป็นการแสดงผ่านสีหน้าท่าทางหรือการแสดงผ่านอารมณ์ ความรู้สึกของตัวละคร ซึ่งนักแสดงสามารถตีบทและถ่ายทอดออกมาได้อย่างมีประสิทธิภาพ โดยนักแสดงชายที่ได้เข้าชิงสาขานี้จะต้องเป็นนักแสดงชายที่รับบทสมทบในภาพยนตร์เรื่องนั้นๆ รางวัลนี้ตัดสินโดยคณะกรรมการผู้ทรงคุณวุฒิ
รางวัลคมชัดลึก อวอร์ด สาขานักแสดงสมทบหญิงยอดเยี่ยมประเภทภาพยนตร์

รางวัลคมชัดลึก อวอร์ด สาขานักแสดงสมทบหญิงยอดเยี่ยมประเภทภาพยนตร์ เป็นรางวัลประเภทภาพยนตร์ที่มอบให้กับนักแสดงหญิงที่สามารถแสดงบทบาทที่ได้รับอย่างยอดเยี่ยม ไม่ว่าจะเป็นการแสดงผ่านสีหน้าท่าทางหรือการแสดงผ่านอารมณ์ ความรู้สึกของตัวละคร ซึ่งนักแสดงสามารถตีบทและถ่ายทอดออกมาได้อย่างมีประสิทธิภาพ โดยนักแสดงหญิงที่ได้เข้าชิงสาขานี้จะต้องเป็นนักแสดงหญิงที่รับบทสมทบในภาพยนตร์เรื่องนั้น ๆ รางวัลนี้ตัดสินโดยคณะกรรมการผู้ทรงคุณวุฒิ
ปฏิบัติการทันเนนแบร์ก

ปฏิบัติการทันเนนแบร์ก  เป็นรหัสนามของหนึ่งในการปฏิบัติการสังหารหมู่โดยนาซีเยอรมนีที่ได้ถูกนำไปใช้ในชาติโปแลนด์ในช่วงการเปิดฉากของสงครามโลกครั้งที่สองในทวีปยุโรป เป็นส่วนหนึ่งของเจเนรัลพลันโอสท์ (Generalplan Ost) สำหรับการตั้งรกรากทางตะวันออกของเยอรมัน การยิงเป้าได้ถูกดำเนินการด้วยการใช้รายชื่อในการเนรเทศ (Sonderfahndungsbuch Polen) รวบรวมโดยตำรวจลับ เกสตาโปในช่วงสองปีก่อนการโจมตีในปี ค.ศ. 1939.
รายชื่อลับสุดยอดได้มีการระบุถึงจำนวนของชนชั้นสูงของชาวโปลแลนด์ได้มากว่า 61,000 สมาชิก: ซึ่งมีทั้งนักเคลื่อนไหว, ปัญญาชน, นักศึกษา, นักบวช, นักแสดง, อดีตเจ้าหน้าที่และอื่น ๆ ที่จะถูกกักตัวหรือยิงทิ้ง ส่วนสมาชิกของชนกลุ่มน้อยชาวเยอรมันที่อาศัยในประเทศโปแลนด์ได้คอยช่วยเหลือในการเตรียมรายชื่อ ได้มีการประเมินว่า มีจำนวนชาวเยอรมัน 2 หมื่นคนที่อาศัยอยู่ในโปแลนด์เป็นองค์กรที่เกี่ยวข้องในรูปแบบต่าง ๆ ของการบ่อนทำลาย<ref name="polityka.pl/historia"></ref>
ปฏิบัติการทันเนนแบร์กได้รับการติดตามอย่างใกล้ชิดโดย Intelligenzaktion ในช่วงระยะที่สองของ Unternehmen Tannenberg ภายใต้การดูแลโดย Sonderreferat ของไฮดริชจากเบอร์ลิน มันได้ใช้เวลาจนกระทั่งเดือนมกราคม ค.ศ. 1940. เฉพาะในโพเมราเนีย ชาวโปแลนด์จำนวน 36,000-42,000 คน รวมทั้งเด็กถูกฆ่าตายก่อนจะจบลงในปี ค.ศ. 1939
ศึกวันดวลเพลง สงครามแชมป์เด็ก

รายการ ศึกวันดวลเพลง สงครามแชมป์เด็ก เป็นรายการประกวดร้องเพลงลูกทุ่งสำหรับเด็ก โดยออกอากาศทุกวันเสาร์ - อาทิตย์ เวลา 17.00 - 18.00 น.ทาง ช่องวัน 31 ออกอากาศตั้งแต่วันเสาร์ที่ 1 กรกฎาคม - 30 กรกฎาคม 2560 ผลิตโดย บริษัท เดอะวันเอ็นเตอร์ไพรส์ จำกัด และ บริษัท มีมิติ จำกัด ผู้ดำเนินรายการ ภคชนก์ โวอ่อนศรี (แฟรงค์) เป็นการนำเอาแชมป์ของศึกวันดวลเพลง เด็ก มาแข่งขันเพื่อค้นหาแชมป์เหนือแชมป์ ชิงเงินรางวัล 200,000 บาท
กติกาการแข่งขัน.
รอบแรก.
แชมป์ทั้ง 12 คนของศึกวันดวลเพลง เด็ก จะมาจับประกบคู่แข่งขัน โดยแข่งแบบน็อคเอาท์ ในรูปแบบที่คล้ายกับ ศึกวันดวลเพลง สงครามแชมป์ แต่ที่ต่างกันคือ จะไม่แบ่งเป็นสาย จะจับสลากทั้ง 12 คนเป็นทั้งหมด 6 คู่ โดยทางรายการจะให้เตรียมเพลงทั้งหมด 6 เพลง ซึ่งเพลงใดที่ได้นำมาแข่งขันแล้ว จะไม่สามารถนำกลับมาใช้ในรอบต่อไปอีก ผู้ที่กรรมการให้ชนะ 2 ใน 3 เสียงจะเป็นผู้ชนะ เข้าสู่รอบที่ 2 ต่อไป
สืบ ล่า ท้าความจริง

สืบ ล่า ท้าความจริง  เป็นละครโทรทัศน์ที่กล่าวถึงการสืบคดีฆาตกรรมปริศนาที่เต็มไปด้วยความซับซ้อน ซ่อนเงื่อนมากมาย ออกอากาศทางช่อง โมโน 29 ออกอากาศ ทุกวันจันทร์-ศุกร์ เวลา 04:00 น. เริ่มออกอากาศตอนแรกในวันที่ 26 กรกฎาคม พ.ศ. 2560 ต่อจากละครเรื่อง Remote Survival ภาพจริงท้าความตาย
เนื้อเรื่อง.
เนื้อเรื่องของละครเรื่องนี้ กล่าวถึงเรื่องราวของปรากฎการณ์ที่เก่าแก่เกี่ยวกับเรื่องราวลี้ลับอันเป็นตำนาน ไม่ว่าจะเป็น เรื่องเหนือธรรมชาติที่ยังคงไม่มีหลักฐานยืนยันและข้อพิสูจน์ เรื่องราวลี้ลับ เรื่องผี ที่จะรวบรวมมาให้คุณได้ชม มาดูกันว่า ในที่สุด พวกเขาจะสามารถพิสูจน์เรื่องราวลึกลับเหล่านี้ได้หรือไม่
จอห์นนี่ เทส

จอห์นนี่ เทส  เป็นการ์ตูนทีวีแอนิเมชันของประเทศสหรัฐอเมริกา และแคนาดา ฉายตอนแรกเมื่อวันที่ 17 กันยายน พ.ศ. 2548 ถึงวันที่ 25 ธันวาคม พ.ศ. 2557 ในยุคแรก ออกอากาศทางช่อง เดอะดับเบิลยูบี (ปัจจุบันคือ ซีดับเบิลยู) และ เทเลตูน ต่อมาก็ได้ย้ายออกอากาศทางช่องการ์ตูนเน็ตเวิร์ค ส่วนในประเทศไทย ฉายทางช่องบูมเมอแรง และ ช่องทรูสปาร์ก
ประเทศกรันโกลอมเบีย

กรันโกลอมเบีย ([ˈɡɾaŋ koˈlombja] ; แปลตรงตัว#เปลี่ยนทาง 'โคลอมเบียใหญ่') มีชื่ออย่างเป็นทางการว่า สาธารณรัฐโคลอมเบีย  เป็นชื่อที่นักประวัติศาสตร์ใช้เรียกรัฐ (ซึ่งในขณะนั้นมีชื่อเรียกว่า โคลอมเบีย) ซึ่งครอบคลุมพื้นที่ส่วนใหญ่ทางตอนเหนือของอเมริกาใต้และตอนใต้ของอเมริกากลางระหว่าง ค.ศ. 1819–1831 รัฐนี้รวมดินแดนของโคลอมเบีย เอกวาดอร์ ปานามา และเวเนซุเอลาในปัจจุบัน และบางส่วนของภาคเหนือของเปรูและภาคตะวันตกเฉียงเหนือของบราซิล ชื่อ "กรันโกลอมเบีย" ใช้ในเชิงประวัติศาสตร์เพื่อแยกความแตกต่างจาก "สาธารณรัฐโคลอมเบีย" ในปัจจุบัน ซึ่งยังเป็นชื่อทางการของรัฐในอดีตด้วย
ในช่วงเวลาของการก่อตั้ง กรันโกลอมเบียเป็นประเทศที่ทรงเกียรติภูมิสูงสุดในฮิสแปนิกอเมริกา จอห์น ควินซี แอดัมส์ รัฐมนตรีว่าการกระทรวงการต่างประเทศสหรัฐ (ต่อมาเป็นประธานาธิบดีสหรัฐ) กล่าวอ้างว่ากรันโกลอมเบียเป็นหนึ่งในประเทศที่มีอำนาจมากที่สุดในโลก เกียรติภูมินี้ (ซึ่งสมทบเข้ากับความสำเร็จส่วนตัวของซิมอน โบลิบาร์) ก่อให้เกิดการเคลื่อนไหวเพื่อเอกราชในคิวบา สาธารณรัฐโดมินิกัน และปวยร์โตรีโกที่ปรารถนาจะสร้างรัฐสมทบกับสาธารณรัฐนี้
แต่การรับรองความชอบธรรมของรัฐกรันโกลอมเบียในระดับนานาชาติสวนทางกับจุดยืนของยุโรปที่คัดค้านเอกราชของรัฐในทวีปอเมริกา ออสเตรีย ฝรั่งเศส และรัสเซียจะรับรองเอกราชของรัฐในทวีปอเมริกาก็ต่อเมื่อรัฐใหม่เหล่านั้นยอมรับพระมหากษัตริย์จากราชวงศ์ยุโรปเท่านั้น นอกจากนี้ กรันโกลอมเบียและมหาอำนาจระหว่างประเทศยังไม่ลงรอยกันในเรื่องการขยายดินแดนและพรมแดนของกรันโกลอมเบีย
กรันโกลอมเบียได้รับการประกาศจัดตั้งผ่านกฎหมายพื้นฐานแห่งสาธารณรัฐโคลอมเบียซึ่งตราขึ้นระหว่างการประชุมใหญ่แห่งอังโกสตูรา (ค.ศ. 1819) แต่ยังไม่มีผลบังคับจนกระทั่งการประชุมใหญ่แห่งกูกูตา (ค.ศ. 1821) ได้ประกาศใช้รัฐธรรมนูญแห่งกูกูตา
กรันโกลอมเบียได้รับการจัดตั้งเป็นรัฐเดี่ยวแบบรวมศูนย์อำนาจปกครอง ตลอดการดำรงอยู่ของสาธารณรัฐมีร่องรอยความขัดแย้งระหว่างผู้สนับสนุนรัฐบาลแบบรวมศูนย์ที่มีระบบประธานาธิบดีเข้มแข็งกับผู้สนับสนุนรัฐบาลแบบสหพันธรัฐที่มีการกระจายอำนาจ ในขณะเดียวกันยังเกิดความแตกแยกทางการเมืองระหว่างผู้สนับสนุนรัฐธรรมนูญแห่งกูกูตา กับอีกสองกลุ่มที่พยายามให้มีการยกเลิกรัฐธรรมนูญ ไม่ว่าจะเพื่อสนับสนุนการแตกกรันโกลอมเบียออกเป็นสาธารณรัฐที่เล็กกว่า หรือเพื่อสนับสนุนการคงสหภาพไว้แต่ให้มีระบบประธานาธิบดีที่แข็งแกร่งยิ่งขึ้น ฝ่ายที่สนับสนุนการปกครองตามรัฐธรรมนูญมีรองประธานาธิบดีฟรันซิสโก เด เปาลา ซันตันเดร์ เป็นผู้นำ ในขณะที่ฝ่ายที่สนับสนุนการสร้างระบบประธานาธิบดีที่เข้มแข็งมีประธานาธิบดีซิมอน โบลิบาร์ เป็นผู้นำ ทั้งสองเคยเป็นพันธมิตรกันในสงครามต่อต้านการปกครองของสเปน แต่เมื่อถึง ค.ศ. 1825 ความเห็นต่างของพวกเขาได้กลายเป็นเรื่องสาธารณะและเป็นส่วนสำคัญของความไม่มั่นคงทางการเมืองนับจากปีนั้นเป็นต้นมา
กรันโกลอมเบียถูกยุบเลิกใน ค.ศ. 1831 เนื่องจากความแตกต่างทางการเมืองที่เกิดขึ้นระหว่างผู้สนับสนุนระบอบสหพันธรัฐกับผู้สนับสนุนระบบศูนย์รวมอำนาจปกครอง เช่นเดียวกับความตึงเครียดในระดับภูมิภาคในหมู่ประชาชาติที่รวมกันเป็นสาธารณรัฐ กรันโกลอมเบียแตกออกเป็นรัฐผู้สืบสิทธิ์โคลอมเบีย เอกวาดอร์ และเวเนซุเอลา ส่วนปานามาแยกตัวจากโคลอมเบียใน ค.ศ. 1903 เนื่องจากกรันโกลอมเบียมีอาณาเขตส่วนใหญ่สอดคล้องกับเขตอำนาจดั้งเดิมของอดีตเขตอุปราชแห่งนิวกรานาดา กรันโกลอมเบียจึงอ้างกรรมสิทธิ์เหนือชายฝั่งโมสกิโตซึ่งเป็นชายฝั่งแคริบเบียนของนิการากัว
เอเอฟซีฟุตซอลคลับแชมเปียนชิพ 2017

เอเอฟซีฟุตซอลคลับแชมเปียนชิพ 2017 หรือ การแข่งขันฟุตซอลชิงแชมป์สโมสรเอเชีย 2017 เป็นการแข่งขันสโมสรฟุตซอลอาชีพของทวีปเอเชีย ครั้งที่ 8 ภายใต้การรับรองจากสมาพันธ์ฟุตบอลเอเชีย (เอเอฟซี) จัดขึ้นระหว่างวันที่ 20–30 กรกฎาคม 2560 ที่นครโฮจิมินห์ ประเทศเวียดนาม
ทีมที่ผ่านเข้ารอบ.
ทั้งหมด 14 ทีม จาก 14 ชาติสมาชิกของเอเอฟซี ที่มีส่วนร่วมในการแข่งขัน.
สนามแข่งขัน.
แมตช์แต่ละนัดจะจัดขึ้นที่ฟู้เถอะอินดอร์สเตเดียมในนครโฮจิมินห์
ผู้เล่น.
แต่ละทีมจะมีการลงทะเบียนผู้เล่นจำนวน 14 คน โดยมีผู้รักษาประตูอย่างน้อยสองคน
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ
เวลาทั้งหมดเป็นเวลาท้องถิ่น ICT 
แหล่งที่มา: #เปลี่ยนทาง
โคลปีนา

โคลปีนา  เป็นเกาะที่ใหญ่ที่สุดในทะเลสาบปัสคอฟ (ส่วนใต้ของทะเลสาบไปปัส) เกาะแห่งนี้เคยเป็นส่วนหนึ่งของ Kulje Parish เทศมณฑลเปตเซรี ประเทศเอสโตเนียตั้งแต่ ค.ศ. 1920–1944 ปัจจุบันอยู่ในพื้นที่อำเภอเปร์โชร์สกี แคว้นปัสคอฟ ประเทศรัสเซีย
หลังจากประเทศเอสโตเนียถูกผนวกเข้ากับสหภาพโซเวียตใน .ค.ศ. 1940 เกาะแห่งนี้ก็ตกเป็นของสหพันธ์สาธารณรัฐสังคมนิยมโซเวียตรัสเซียใน ค.ศ. 1944 และตกเป็นของรัสเซียหลังจากสหภาพโซเวียตล่มสลายลง
เกาะแห่งนี้มีพื้นทีประมาณ
ตูย์เลนี

ตูย์เลนี  เป็นเกาะที่ไม่มีคนอาศัยในทะเลแคสเปียน โดยเกาะนี้อยู่ห่างจากเมืองจวนพิลไปทางตะวันออก 47 ก.ม.
ภูมิศาสตร์.
เกาะนี้มีคาวมยาง 10 ก.ม. ยาว 6 ก.ม. และมีสถานีตรวจสภาพอากาศตั้งอยู่
บนเกาะแห่งนี้มีแมวน้ำแคสเปียนจำนวนมาก จึงทำให้ชื่อของเกาะนี้ในภาษารัสเซียคือแมวน้ำ ประกอบกับพื้นที่ของเกาะแห่งนี้บางส่วนเป็นหนองเป็นบึงและดินที่มีลักษณะเฉอะแฉะทำให้บนเกาะแห่งนี้มีนกจำนวนมาก
เกาะแห่งนี้อยู่ในพื้นที่ของสาธารณรัฐดาเกสถานจึงทำให้เกาะนี้เป็นพื้นที่ของประเทศรัสเซีย
มิสควีนโคเรีย

มิสควีนโคเรีย  เป็นการประกวดนางงามในประเทศเกาหลีใต้ มีหน้าที่คัดเลือกตัวแทนของเกาหลีเข้าประกวดนางงามจักรวาล และมิสเวิลด์ การประกวดมิสควีนโคเรียครั้งแรกที่จัดขึ้นเมื่อวันที่ 22 สิงหาคม ค.ศ. 2018
ตัวแทนในระดับนานาชาติ.
นางงามจักรวาล.
ผู้ชนะมิสยูนิเวิร์สโคเรียจะได้เป็นตัวแทนประเทศเข้าร่วมการประกวดนางงามจักรวาล แต่ในบางปีหากผู้ชนะมีอายุมากเกินกว่าที่จะเข้าประกวดได้ รองชนะเลิศจะถูกส่งเข้าร่วมการประกวดแทน
เกเนอราลพลานอ็อสท์

เกเนอราลพลานอ็อสท์ , ย่อคำว่า GPO เป็นแผนการของรัฐบาลนาซีเยอรมนีในการฆ่าล้างเผ่าพันธุ์ และขจัดชาติพันธุ์ในพื้นที่กว้างใหญ่ และเขตอาณานิคมของทวีปยุโรปกลางและตะวันออกโดยเยอรมัน มันได้ถูกรับรองในดินแดนที่ถูกยึดครองโดยเยอรมันในช่วงสงครามโลกครั้งที่สอง แผนการนี้ได้เป็นที่รับรู้เพียงบางส่วนในช่วงสงคราม,ได้ส่งผลทำให้มีผู้เสียชีวิตจำนวนมากมายมหาศาลทั้งทางตรงและทางอ้อม,แต่การลงมือแผนการทั้งหมดกลับไม่ได้ปฏิบัติตามในช่วงปฏิบัติการทางทหารที่สำคัญ และถูกขัดขวางจากความพ่ายแพ้ของเยอรมนี
แผนการนี้ได้ก่อให้เกิดการกดขี่ข่มเหง ขับไล่เนรเทศ และสังหารหมู่ต่อชนชาวสลาฟจำนวนมากในทวีปยุโรปรวมถึงการวางแผนการทำลายประเทศชาติของพวกเขา,แบบที่"เผ่าอารยัน"ของนาซีนั้นได้ดูราวกับเชื้อชาติด้อยกว่าตน โครงการแนวทางการปฏิบัตินี้ได้ขึ้นอยู่กับนโยบายเลเบนสเราม์ ซึ่งได้ออกแบบโดยอดอล์ฟ ฮิตเลอร์และพรรคนาซีในการปฏิบัติตามอุดมการณ์ของลัทธิ Drang nach Osten (การขับไล่ไปทางตะวันออก) จากการขยายตัวของเยอรมัน ซึ่งเช่นนี้แล้ว ได้มุ่งมั่นหมายที่จะเป็นส่วนหนึ่งของระเบียบใหม่ในทวีปยุโรป
แผนการนำได้ดำเนินไป มีเพียงสี่รุ่นที่เป็นที่รู้จักกัน มันได้ถูกพัฒนาขึ้นเมื่อเวลาได้ผ่านพ้นไป ภายหลังจากการบุกยึดครองโปแลนด์ ภาพออกแบบพิมพ์เขียวสำหรับแผนการเกเนอราลพลานอ็อสท์ (GPO) ได้ถูกกล่าวถึงโดยสำนักผู้ตรวจการไรช์เพื่อความเป็นเอกภาพแห่งชนชาติเยอรมัน-RKFDV ในช่วงกลางของปี ค.ศ. 1940 ระหว่างการถ่ายเทโยกย้ายประชากรของนาซี-โซเวียต ส่วนรุ่นที่สองของแผนการได้รับการสนับสนุนในการจัดหาจากสำนักความมั่นคงหลักของรัฐ (Reich Main Security Office-RSHA) จาก Wetzel ในเดือนเมษายน ค.ศ. 1942 ส่วนรุ่นที่สามได้ลงในเดือนมิถุนายน ค.ศ. 1942 อย่างเป็นทางการ ส่วนแผนการนำในการตั้งรกรากครั้งสุดท้ายสำหรับภาคตะวันออกใน RKFDV เมื่อวันที่ 29 ตุลาคม ค.ศ. 1942 อย่างไรก็ตามหลังจากที่เยอรมันต้องพบกับความปราชัยที่เมืองสตาลินกราด แผนการการตั้งรกรากทางตะวันออกได้ถูกระงับและถูกทอดทิ้งในที่สุด แผนการนี้รวมค่าใช้จ่ายที่อยู่ในช่วง 40 ถึง 67 พันล้านไรช์มาร์ค ตัวเลขหลังมีความใกล้เคียงกับจีดีพีประเทศเยอรมนีทั้งประเทศใน ค.ศ. 1941
ระเบียบใหม่ (ลัทธินาซี)

ระเบียบใหม่  หรือ ระเบียบใหม่แห่งยุโรป  เป็นคำสั่งทางการเมืองซึ่งนาซีเยอรมนีต้องการจะใช้กับพื้นที่ที่ยึดครองได้และอยู่ภายใต้อำนาจปกครอง การจัดระเบียบใหม่ได้เริ่มขึ้นตั้งแต่ก่อนสงครามโลกครั้งที่สองจะเกิดขึ้น แต่ได้รับการประกาศสู่สาธารณชนโดยอดอล์ฟ ฮิตเลอร์ในปี ค.ศ. 1941 :
<templatestyles src="แม่แบบ:คำพูด/style.css" />ข้าพเจ้าเชื่อว่า ค.ศ. 1941 จะเป็นปีประวัติศาสตร์ของระเบียบใหม่อันยิ่งใหญ่แห่งยุโรป
ด้วยเหนือสิ่งอื่นใด,ได้นำไปสู่การสร้างรัฐของเชื้อชาติกลุ่มเยอรมันที่ได้ถูกสร้างขึ้นตามอุดมการณ์ของนาซีเพื่อให้ความมั่นใจว่า อำนาจสูงสุดของเชื้อชาติปกครองแห่งอารยัน-นอร์ดิก,ได้ขยายอาณาเขตขนาดใหญ่ไปยังดินแดนยุโรปตะวันออกจนกระทั่งการตั้งรกรากด้วยผู้ตั้งถิ่นฐานของชาวเยอรมัน,การทำลายล้างชีวิตของชาวยิวและอื่นๆได้ถึอว่า "ไม่คู่ควรการมีชีวิตอยู่",และได้ทำการกำจัด,ขับไล่เนรเทศ,หรือจับให้มาเป็นทาสต่อชนหมู่มากของชาวสลาฟและอื่นๆที่ได้ถูกพิจารณาว่า "ชนเผ่าชั้นต่ำต้อย". ความปรารถนาของนาซีเยอรมนีต่อลัทธิการขยายดินแดนอย่างหัวรุนแรงซึ่งเป็นหนึ่งในสาเหตุสำคัญที่สุดของสงครามโลกครั้งที่สอง.
นักประวัติศาสตร์ได้มีการแบ่งแยกเป้าหมายสูงสุด,บางคนมีความเชื่อว่า ได้ถูกจำกัดเฉพาะแค่การครอบครองยุโรปของนาซีเยอรมนี.ในขณะที่คนอื่นๆได้ยืนยันว่า เป็นการก้าวกระโดดของการพิชิตโลกในที่สุดและการจัดตั้งรัฐบาลโลกภายใต้การควบคุมของเยอรมัน.
<templatestyles src="แม่แบบ:คำพูด/style.css" />ท่านฟือเรอร์ได้แสดงออกถึงความเชื่อมั่นที่แน่นอนของท่านว่า จักรวรรดิไรซ์จะเป็นผู้นำของยุโรปทั้งหมด.เราจะต้องมีส่วนร่วมในการต่อสู้ที่มากขึ้น,แต่สิ่งเหล่านี้อย่างไม่ต้องสงสัยว่าจะนำไปสู่ชัยชนะที่ยอดเยี่ยมที่สุด. จากที่นั้นได้นำไปสู่การครอบครองโลกอย่างจริงแท้แน่นอน.ผู้ใดก็ตามที่ครอบครองยุโรปก็จะถือว่า เป็นผู้นำของโลก
ลิเลีย (โปเกมอน)

ลิเลีย  หรือชื่อภาษาอังกฤษว่า ลิลลี่  เป็นตัวละครเอกของโปเกมอนฉบับอนิเมะ
ประวัติ.
สาวน้อยขี้อายผมยาวสีเหลืองสลวยในชุดสีขาวเพื่อนใหม่ของซาโตชิ ชื่อของเธอหมายถึงดอกลิลลี่ ลิเลียเป็นคนที่รักโปเกมอนมาก เธอมีความรอบรู้เกี่ยวโปเกมอนดีที่สุดในชั้นเรียน ถ้าเป็นเรื่องโปเกมอน แต่ด้วยเหตุผลบางประการในอดีต จึงทำให้เธอไม่สามารถสัมผัสตัวโปเกมอนได้
เด็กผู้หญิงที่มีความรักต่อโปเกมอนมาก แต่ด้วยเหตุผลบางอย่างเธอไม่สามารถแตะตัวโปเกมอนได้ ความรู้เกี่ยวกับโปเกมอนอยู่ในระดับ Class 1
หลังจากที่ลิเลียได้ฟื้นความทรงจำเกี่ยวกับเหตุการณ์ร้ายที่เคยโดนอัลตร้าบีสท์ทำร้าย ลิเลียก็สามารถกลับมาสัมผัสตัวโปเกมอนทุกตัวได้เหมือนเดิม
โปเกมอนของลิเลีย.
อยู่ในความดูแล.
หมายเหตุ: เครื่องหมาย → หมายถึง พัฒนาร่างเป็น
วอลเลย์บอลหญิงชิงแชมป์โลก รุ่นอายุไม่เกิน 20 ปี 2017

วอลเลย์บอลหญิงชิงแชมป์โลก รุ่นอายุไม่เกิน 20 ปี 2017  เป็นการแข่งขันวอลเลย์บอลครั้งที่ 19 ของการแข่งขัน และเป็นการแข่งขันชิงแชมป์โลกสำหรับทีมชาติที่มีอายุไม่เกิน 20 ปี โดยอยู่ภายใต้การกำกับของสหพันธ์วอลเลย์บอลระหว่างประเทศ (FIVB) ซึ่งมีกำหนดจัดขึ้นที่ประเทศเม็กซิโก ในเมืองโบกาเดลรีโอ และ กอร์โดบา ระหว่างวันที่ 14 กรกฎาคม – 23 กรกฎาคม ค.ศ. 2017 มีทีมที่เข้าร่วมการแข่งขันทั้งหมด 16 ทีม
การคัดเลือก.
สหพันธ์วอลเลย์บอลระหว่างประเทศได้เปิดเผยจำนวนทีมที่เข้าร่วมแข่งขันในชิงแชมป์โลกสำหรับอายุไม่เกิน 20 ปี
การแบ่งกลุ่ม.
การจับสลากแบ่งกลุ่มจัดขึ้นที่เมืองโบกาเดลรีโอ ประเทศเม็กซิโก เมื่อวันที่ 8 มิถุนายน ค.ศ. 2017 เม็กซิโกในฐานะประเทศเจ้าภาพได้รับให้เป็นทีมวางของกลุ่ม A และอีก 7 ทีมแรกจากอันดับโลก ณ เดือนมกราคม ค.ศ. 2017 จะได้รับให้เป็นทีมวางของแต่ละกลุ่มโดยใช้วิธีสลับฟันปลาในสองแถวแรก ส่วนอีก 8 ทีมที่เหลือจะถูกจับสลากในสองแถวต่อไป
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>